open-index/open-wikipedia-markdown huggingface dataset:
ଅଦିତି ରାଓ ହୈଦରୀ

**ଅଦିତି ରାଓ ହୈଦରୀ** ଜଣେ ଭାରତୀୟ କଥାଚିତ୍ର ଅଭିନେତ୍ରୀ ଯିଏକି ହିନ୍ଦୀ ଏବଂ ତାମିଲ କଥାଚିତ୍ରରେ ଅଭିନୟ କରୁଛନ୍ତି । ସେ ହାଇଦ୍ରାବାଦରେ ମହମଦ ସାଲେଃ ଆକବର ହୈଦରୀ ଏବଂ ଜେ. ରାମେଶ୍ୱର ରାଓଙ୍କ ପରିବାରରେ ଜନ୍ମଗ୍ରହଣ କରିଥିଲେ । ସେ ୨୦୦୬ରେ ତାମିଲ କଥାଚିତ୍ର ଶ୍ରିଙ୍ଗରାମ ଜରିଆରେ ଅଭିନୟ ଜଗତରେ ପ୍ରବେଶ କରିଥିଲେ । ସେ ଏହି ଚଳଚ୍ଚିତ୍ରରେ ଜଣେ ଦେବଦାସୀ ଭାବରେ ଅଭିନୟ କରିଥିଲେ ଏବଂ ପରେ ସମୀକ୍ଷକମାନେ ତାଙ୍କ ଅଭିନୟକୁ ପସନ୍ଦ କରିଥିଲେ ।

ସେ ୨୦୦୮ରେ ହିନ୍ଦୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ୨୦୧୧ରେ ତାଙ୍କର ଅଭିନୀତ କଥାଚିତ୍ର ଚଳଚ୍ଚିତ୍ର ୟେ ଶାଲୀ ଜିନ୍ଦେଗୀରେ ତାଙ୍କୁ ସଭିଏଁ ପସନ୍ଦ କରିଥିଲେ । ସେ ଏହି ଚଳଚ୍ଚିତ୍ର ପାଇଁ ସ୍କ୍ରୀନ ଆୱାରଡ଼ରେ ଶ୍ରେଷ୍ଠ ସ‌ହକାରୀ ଅଭିନେତ୍ରୀ ପୁରସ୍କାର ପାଇଥିଲେ । ଏହାପରେ ସେ ୨୦୧୧ରେ ରକ୍‌ଷ୍ଟାର, ୨୦୧୩ରେ ମର୍ଡ଼ର ୩, ୨୦୧୪ର ଖୁବ୍‌ସୁରତ୍, ୨୦୧୬ର ୱ୍ୱଜିର ଏବଂ ଫିତୁର୍ ଭଳି ଚଳଚ୍ଚିତ୍ରରେ ସେ ଅଭିନୟ କରିଥିଲେ । ସେ ଭାରତ ନାଟ୍ୟମ୍‌ରେ ପ୍ରଶିକ୍ଷଣ ନେଇଛନ୍ତି ।

## ପ୍ରାରମ୍ଭିକ ଜୀବନ
ଅଦିତି ହାଇଦ୍ରାବାଦର ଏକ ରାଜ ପରିବାରରେ ଜନ୍ମଗ୍ରହଣ କରିଥିଲେ । ସେ ମହମଦ ସାଲେହ ଆକବର ହୈଦରୀ ଏବଂ ଜେ. ରାମେଶ୍ୱର ରାଓଙ୍କ ପରିବାରରେ ଜନ୍ମଗ୍ରହଣ କରିଥିଲେ । ଅଦିତି ୬ ବର୍ଷ ବୟସରେ ଭାରତନାଟ୍ୟମ୍ ନୃତ୍ୟ ଶିକ୍ଷା ଆରମ୍ଭ କରିଥିଲେ । ସେ ମଦନପାଲ୍ଲେର ରିଶି ବଲ୍ଲେ ସ୍କୁଲରେ ପଢ଼ିଥିଲା ଏବଂ ପରେ ସେ ଦିଲ୍ଲୀ ବିଶ୍ୱବିଦ୍ୟାଳୟ ଅଧିନରେ ଲେଡି ଶ୍ରୀ ରାମଚନ୍ଦ୍ର କଲେଜରୁ ସ୍ନାତକ ହାସଲ କରିଥିଲେ ।

## ଅଭିନୟ ଜୀବନ
ଅଦିତି ୨୦୦୭ରେ ତାମିଲ କଥାଚିତ୍ର ଶ୍ରୀଙ୍ଗରାମରେ ଜଣେ ଦେବଦାସୀ ଭାବରେ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ୨୦୦୬ରେ ସେ ମାଲାୟଲମ୍ କଥାଚିତ୍ର ପ୍ରଜାପତିରେ ମାମୋନ୍ତିଙ୍କ ସ‌ହ ମଧ୍ୟ ଅଭିନୟ କରିଥିଲେ ।

୨୦୦୯ରେ ସେ ଏକ ହିନ୍ଦୀ କଥାଚିତ୍ର ଦିଲ୍ଲୀ-୬ରେ ଏକ ସ‌ହକାରୀ ଭୂମିକାରେ ଅଭିନୟ କରିଥିଲେ । ଏହାପରେ ସେ ୨୦୧୧ରେ ହିନ୍ଦୀ କଥାଚିତ୍ର ୟେ ଶାଲୀ ଜିନ୍ଦେଗୀରେ ଅଭିନୟ କରିଥିଲେ । ସେ ଏହି ଚଳଚ୍ଚିତ୍ର ପାଇଁ ସ୍କୀନ୍ ଆୱାର୍ଡ଼ରେ ଶ୍ରେଷ୍ଠ ସ‌ହକାରୀ ଅଭିନେତ୍ରୀ ପୁରସ୍କାର ପାଇଥିଲେ । ୨୦୧୧ରେ ସେ ରକ୍‌ଷ୍ଟାରରେ ଅଭିନୟ କରିଥିଲେ । ୨୦୧୩ରେ ମର୍ଡ଼ର ୩, ୨୦୧୪ର ଖୁବ୍‌ସୁରତ୍, ୨୦୧୬ର ୱ୍ୱଜିର ଏବଂ ଫିତୁର୍ ଭଳି ସଫଳ ହିନ୍ଦୀ କଥାଚିତ୍ରରେ ସେ ଅଭିନୟ କରିଥିଲେ ।

## ବୈବାହିକ ଜୀବନ
୨୦୦୫ରେ ମାତ୍ର ୨୦୧୨ରେ ଅଦିତି ତାଙ୍କ ବିବାହ ବିଷୟରେ ଜଣାଇଥିଲେ, ଏବଂ ୨୦୧୩ରେ ଉଭୟଙ୍କର ବିବାହ ବିଚ୍ଛେଦ ଘଟିଥିଲା ।

## ଅଭିନୀତ କଥାଚିତ୍ର
* ୨୦୦୬: ପ୍ରଜାପତି (ମାଲାୟଲମ୍)
* ୨୦୦୭: ଶ୍ରୀଙ୍ଗରାମ (ତାମିଲ)
* ୨୦୦୮: ଦିଲ୍ଲୀ- ୬ (ହିନ୍ଦୀ)
* ୨୦୧୧: ୟୈ ଶାଲୀ ଜିନ୍ଦେଗୀ (ହିନ୍ଦୀ)
* ୨୦୧୧: ରକ୍‌ଷ୍ଟାର୍ (ହିନ୍ଦୀ)
* ୨୦୧୨: ଲଣ୍ଡନ, ପ୍ୟାରିସ୍, ନିଉ ୟର୍କ (ହିନ୍ଦୀ)
* ୨୦୧୩: ମର୍ଡ଼ର୍ ୩ (ହିନ୍ଦୀ)
* ୨୦୧୩: ବସ୍ (ହିନ୍ଦୀ)
* ୨୦୧୪: ଖୁବ୍‌ସୁରତ୍ (ହିନ୍ଦୀ)
* ୨୦୧୪: ରାମ ମାଧବ (ମରାଠୀ)
* ୨୦୧୫: ଗୁଡ୍ଡୁ ରଙ୍ଗିଲା (ହିନ୍ଦୀ)
* ୨୦୧୬: ୱଜିର (ହିନ୍ଦୀ)
* ୨୦୧୬: ଫିତୁର୍ (ହିନ୍ଦୀ)
* ୨୦୧୬: ଦ ଲିଜେଣ୍ଡ ଅଫ ମାଇକେଲ ମିଶ୍ର (ହିନ୍ଦୀ)
* ୨୦୧୭: କାଟ୍ରୁ ବେଲିୟିଦାଇ (ତାମିଲ)
* ୨୦୧୭: ଭୂମି (ହିନ୍ଦୀ)
* ୨୦୧୮: ପଦ୍ମାବତ (ହିନ୍ଦୀ)
* ୨୦୧୮: ଦାସ ଦେବ (ହିନ୍ଦୀ)
* ୨୦୧୮: ସମ୍ମୋହନ (ତେଲୁଗୁ)
* ୨୦୧୮: ଚେକ୍କା ଚିବନ୍ତ ବାନମ (ତାମିଲ)
* ୨୦୧୮: ଅନ୍ତରିକ୍ଷମ୍ ୯୦୦୦ କେଏମ୍‌ପିଏଚ୍
* ୨୦୨୦: ସାଇକୋ (ତାମିଲ)
* ୨୦୨୦: ସୁଫିୟମ୍ ସୁଜାତାୟମ୍ (ମଲାୟଲମ)
* ୨୦୨୦: ଭି (ତେଲୁଗୁ)
* ୨୦୨୧: ଦ ଗାର୍ଲ ଓନ୍ ଦ ଟ୍ରେନ୍ (ହିନ୍ଦୀ)
* ୨୦୨୧: ଅଜିବ୍ ଦସ୍ତାନ (ହିନ୍ଦୀ)
* ୨୦୨୧: ସର୍‌ଦାର୍‌କା ଗ୍ରାଣ୍ଡ୍‌ସନ୍ (ହିନ୍ଦୀ)
* ୨୦୨୧: ମହା ସମୁଦ୍ରାମ୍ (ତେଲୁଗୁ)
* ୨୦୨୨: ହେ ସିନାମିକା (ତାମିଲ)
* ୨୦୨୩: ଗାନ୍ଧୀ ଟକ୍‌ସ୍

## ଅଭିନୀତ ଧାରାବାହିକ 
* ୨୦୨୩: ତାଜ୍: ଡିଭାଇଡେଡ୍ ବାଇ ବ୍ଲଡ୍
* ୨୦୨୩: ଜୁବିଲୀ
* ହୀରାମଣ୍ଡି

## ଆଧାର
## ଅଧିକ ତ‌ଥ୍ୟ
* 

ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ତାମିଲ କଥାଚିତ୍ର ଅଭିନେତ୍ରୀ
ଶ୍ରେଣୀ:୧୯୮୬ ଜନ୍ମ
ଜାହାଜ

**ଜାହାଜ**
## ପ୍ରକାର 
## ଇତିହାସ 
## ସ୍ଥାପତ୍ୟ 
## ଓଡ଼ିଶାର ନୌବାଣିଜ୍ୟ ପରମ୍ପରା 
ପ୍ରାଚୀନ ଉତ୍କଳରେ ଚିଲିକା ମୁହାଣ,ଚନ୍ଦ୍ରଭାଗା ଓ ତମଲୁକ ଏବଂ ଆଲ୍କବାଲୀ ପୂର୍ବେ ବାଲେଶ୍ୱର ନଗର ବହିବାଣିଜ୍ୟର ପ୍ରଧାନ କେନ୍ଦ୍ରମାନ ଥିଲା ଓ ଓଡ଼ିଆମାନେ ଜାହାଜ ଚଳାଇ ଯାବା, ବାଲିଆଦି ଦ୍ୱୀପ ଓ ଆପ୍ରିକାର ଉପକୂଳକୁ ବାଣିଜ୍ୟ ପ୍ରକାଶେ ଯାଉ— ଥିଲେ ଇଂରେଜମାନେ ପ୍ରଥମେ ଭାରତକୁ ଆସିଥିବା ସମୟରେ ବାଲେଶ୍ୱର ଗୋଟିଏ ବନ୍ଦର ଥିଲା ଏବଂ ସେମାନେ ବାଲେଶ୍ୱର ନିକଟସ୍ଥ ପିପିଲିରେ ବାଣିଜ୍ୟ କୋଠି ସ୍ଥାପନ କରିଥିଲେ ଫରାସୀ—ମାନେ ମଧ୍ୟ ଫରାସିଡାଙ୍ଗାରେ ବାଣିଜ୍ୟକୋଠି କରିଥିଲେ ମାତ୍ର କାଳକ୍ରମେ ବଳଙ୍ଗ ନଦୀର ମୁହାଣ ପୋତି ହୋଇ ଯିବାରୁ ବାଲେଶ୍ୱର ବନ୍ଦର ବନ୍ଦ ହେଇଗଲା

ଉତ୍କଳର କାହାଣୀମାନଙ୍କରେ ସାଧବ ଓ ମହାଜନମାନେ ଜାହାଜ ବା ବୋଇତରେ ଚଢ଼ି ସମୁଦ୍ର ପରାସ୍ଥ ଦୁଇ ଦେଶକୁ ବାଣିଜ୍ୟ କରିବା ସକାଶେ ଯାଉଥିବା କଥା ବର୍ଣ୍ଣିତ ଅଛି ଭୁବନେଶ୍ୱର ଗ୍ରାମର ପ୍ରାନ୍ତରେ ଥିବା କପାଳୀନି ଠାକୁରାଣୀଙ୍କର ଦେଉଳକୁ ଲୋକେ ବୋଇତାଳ ଦେଉଳ ବୋଲି କହନ୍ତି,କାରଣ ଏହା ତିନିଗୋଟି ମାସ୍ତୁଲ ଥିବା ଜାହାଜର ଆକୃତିର ନିର୍ମିତ ବୋଇତିକଖାରୁ ଓଡ଼ିଶାରେ ପୂର୍ବେ ନଥିଲା ଏହା ବିଦେଶରୁ ବୋଇତରେ ଏଦେଶକୁ ଆମଦାନି ହେଇ ଆସିଥିବାରୁ ଏହାକୁ ବୋଇତକଖାରୁ ବା ବୋଇତାଳୁ ବୋଲାଯାଏ କାର୍ତ୍ତିକ ମାସରେ ଦୀପାବଳୀ (ଦେବାଲୀ) ଅମାବାସ୍ୟାର ରାତି ନ ପାହୁଣୁ ଓଡ଼ିଶାର ହିନ୍ଦୁ ଗୃହିଣୀମାନେ ଅଗଣାରେ ବୋଇତର ଚିତ୍ର ଅଙ୍କନ କରି ତହିଁ ଉପରେ ଘରର ବାସ୍କ, ସିନ୍ଧୁକ— ପେଡ଼ି, ପେଟରା ଆଦି ରଖି ଲକ୍ଷ୍ମୀପୂଜା କରନ୍ତି ବୋଧହୁଏ ପୂର୍ବେ ଏହିସମୟରେ ଉତ୍କଳର ସାଧବ (ମହାଜନ)ମାନେ ବାଣିଜ୍ୟାର୍ଥ ବୋଇତରେ ବିଦେଶଯାତ୍ରା କରୁଥିଲେ ରଜସଂକ୍ରାନ୍ତି ତୃତୀୟ ଦିନ ମଧ୍ୟ ସ୍ତ୍ରୀ ଲୋକମାନେ ଅଗଣାରେ ବୋଇତର ଚିତ୍ର ଅଙ୍କନ କରି ପୂଜା କରନ୍ତି ସମ୍ଭବତଃ ସେ ସମୟରେ ବୋଇତ ବିଦେଶରୁ ବାହୁଡ଼ି ଆସୁଥିଲା କାହାଣୀରେ ଅଛି ଯେ ବୋଇତ ଅନୁକୂଳ କରି ଗଲା ବେଳେ ଏବଂ ବାହୁଡ଼ି ଆସିବା ସମୟରେ ମଧ୍ୟ ସାଧବ ଘରର ସଧବା ସ୍ତ୍ରୀମାନେ ଯାଇ ତାକୁ ବନ୍ଦାଉଥିଲେ

ପୂର୍ବେ ଓଡ଼ିଆ ମାନ ଯେଉଁ ବୋଇତ ବ୍ୟବହାର କରୁଥିଲେ ତାହା ବାଷ୍ପୀୟ ପୋତ ନୁହେତାହା ପାଲ ଓ କାତକେରୁଆଳଦ୍ୱାରା ଚାଳିତ ହେଉଥିଲା ପ୍ରବାଦ ଅଛି ଯେ ଦରିଆ ମଝିରେ ଜାହାଜ ନ ଚଳିଲେ ସେ ଜାହାଜରେ କୌଣସି ନୀତିବିଗର୍ହିତ କାର୍ଯ୍ୟ ହେବା ଯୋଗୁଁ ଦେବତା କୁପିତ ହେଇଥିବା ଆଶଙ୍କା କରି ଜାହାଜର ଆଧ୍ୟକ୍ଷ ଦେବତାଙ୍କୁ ଭୋଗ ଯାଚୁଥିଲେ ଏବଂ ଅପ— ରାଧୀକୁ ସମୁଦ୍ରକୁ ନିକ୍ଷେପ କରୁଥିଲେ ବା ବଳି ଦେଉଥିଲେ

ଜାହାଜିଆମାନେ ଦିଗ ବାରଣ କରବାକୁ କମ୍ପାସ୍ ବ୍ୟବହାର କରୁ ଥିଲେ ଜାହାଜିଆ ଭାଷାରେ ଦିଗ ଦିଗମାନଙ୍କର ନାମ ଯଥା— ଗାହି=ଉତ୍ତର, ସୋଇଲ= ଦକ୍ଷିଣ, ଡହରା=ପୂର୍ବ, ପିଛାଡ଼ି= ପଶ୍ଚିମ, ଗାହିମତଲେଇ=ଉ. ପୂ., ବେଗଣିୟା ପିଛାଡ଼ି=ଉ, ପ., ଦକ୍ଷିଣ ପିଛାଡ଼ି= ଦ. ପ.,ଦକ୍ଷିଣ ଡହରା=.ଦ. ପୂ.,ଘୋଷ=ଊର୍ଦ୍ଧ୍ୱ., ଦମନ୍=ତଳ, ଉଚ୍ଚା=ଡାହାଣ ଓ ଡାହୁ—ବାମ

ଜାହାଜକୁ ପବନରେ ଚଳାଇବାପାଇଁ ବ୍ୟବହୃତ ପାଲମାନଙ୍କର ଭିନ୍ନ ଭିନ୍ ନାମ ଥିଲା,ଯଥା—ଗାଭି=ମାସ୍ତୁଲରେ ବନ୍ଧାଯିବା ପ୍ରଧାନ ପାଲ, ଟବର=ମାସ୍ତୁଲ ଆଗପାଖରେ ବନ୍ଧାଯିବା ପାଲ, ଓ ଜାଭି= ମାସ୍ତୁଲରେ ସଂଲଗ୍ନ ଲାଗିରେ ଲଟକା ହେବା ପାଲ

ଜାହାଜର ଭିନ୍ନ ଭିନ୍ନ ଅଙ୍ଗର ନାମ ଯଥା—ଶୁକାନି, ମାସ୍ତୁଲ ବା ଦିଗବାରଣ ଖୁଣ୍ଟି, ପାଲ ବା ସେଡ଼, ପାଗଡ଼, ବାହୁଟିଆ, କାତ, କେରୁଆଳ, ମଙ୍ଗ ଓ ଲଙ୍ଗର

ଜାହାଜର କର୍ମଚାରୀମାନଙ୍କର ଉପାଧି. ଯଥା—ତଣ୍ଡେଲ, ଶୁକାନୀ, ଖଲାସୀ ଓ ବୋଇତିଆଳ

ପ୍ରକାରଭେଦରେ ଜାହାଜର ନାମ—ପାଲଟଣା ଜାହାଜ, କଳ ଜାହାଜ ବା ଧୂଆଁକଳ ଜାହାଜ, ଯୁଦ୍ଧ ଜାହାଜ ବା ମନୁଆର ଜାହାଜ, ସଉଦାହରୀ ଜାହାଜ ଓ ଟର୍ପିଡୋ ବା ବୁଡ଼ା ଜାହାଜ]
ଆମାୟରା ଦସ୍ତୁର

**ଅମାୟରା ଦସ୍ତୁର** (ଜନ୍ମ: ୭ ମଇ ୧୯୯୩) ୨୦୧୩ରେ ସେ ପ୍ରତୈକ ବାବ୍ୱରଙ୍କ ସ‌ହ ହିନ୍ଦୀ ଚଳଚ୍ଚିତ୍ର ଇସ୍କ ଜରିଆରେ ଅଭିନୟ ଜଗତରେ ପ୍ରବେଶ କରିଥିଲେ । ସେ ୧୬ ବର୍ଷ ବୟସରେ ମଡେଲିଂରେ ପ୍ରବେଶ କରିଥିଲେ ଏବଂ କ୍ଲିନ୍ ଆଣ୍ଡ କ୍ଲିଅର୍, ଡୋଭ୍, ଭୋଡ଼ାଫୋନ୍ ଏବଂ ମାଇକ୍ରୋମାକ୍ସ ଭଳି କିଛି ଜିନିଷର ବିଜ୍ଞାପନ କରିଥିଲେ । ସେ ୨୦୧୫ରେ ହିନ୍ଦୀ କଥାଚିତ୍ର ଅଭିନେତା ଇମ୍ରାନ ହାସିମ୍‌ଙ୍କ ସ‌ହ ମିଷ୍ଟର ଏକ୍ସରେ ଅଭିନୟ କରିଥିଲେ । ସେ ଅଭିନେତା ଧନୁଷଙ୍କ ସ‌ହ ତାମିଲ କଥାଚିତ୍ର ଆନୀଗନ୍‌ରେ ମଧ୍ୟ ଅଭିନୟ କରିତିଲେ । ଏହି ଚଳଚ୍ଚିତ୍ର ପାଇଁ ସେ ସାଇମା ପୁରସ୍କାର ମଧ୍ୟ ପାଇଥିଲେ ।

## ପ୍ରାରମ୍ଭିକ ଜୀବନ
ଆମାୟରା ଦସ୍ତୁର ମୁମ୍ବାଇ, ମହାରାଷ୍ଟ୍ରରେ ୭ ମଇ ୧୯୯୩ରେ ଜନ୍ମଗ୍ରହଣ କରିଥିଲେ । ଜନ୍ମ‌ବେଳେ ତାଙ୍କ ନାମ ଆମି ଦସ୍ତୁର ରଖାଯାଇଥିଲା । ସେ କାଥେଡ୍ରାଲ ଆଣ୍ଡ ଜନ୍ କୋନନ୍ ସ୍କୁଲରୁ ତାଙ୍କ ଶିକ୍ଷା ଆରମ୍ଭ କରିଥିଲେ । ସେ ତାଙ୍କ ଉଚ୍ଚଶିକ୍ଷା ଧିରୁଭାଇ ଅମ୍ବାନୀ ଇଣ୍ଟରନେସନାଲ ସ୍କୁଲରେ ଆରମ୍ଭ କରିଥିଲେ, ମାତ୍ର ସେ ଅଭିନୟ ପାଇଁ ତାଙ୍କ ଉଚ୍ଚ ଶିକ୍ଷା ଶେଷ କରିପାରିନଥିଲେ ଏବଂ ସ୍କୁଲ ଛାଡ଼ିଥିଲେ ।ଆମାୟରା ଜଣେ ପାର୍ସୀ ହୋଇଥିଲେ ମଧ୍ୟ ଘରେ ଇଂରାଜୀ ଏବଂ ଗୁଜରାଟିରେ କଥା ହୁଅନ୍ତି । ଅଭିନୟ ଦୁନିଆରେ ପ୍ରବେଶ କରିବା ପରେ ସେ ପୁଣିଥରେ ପାଠ ପଢ଼ା ଆରମ୍ଭ କରିଥିଲେ । ସେ ମୁମ୍ବାଇର ଏଚ୍ ଆର୍ କଲେଜରେ ପଢ଼ାପାଇଁ ଯୋଗ ଦେଇଥିଲେ । ସେ ଜଣେ ମଡେଲ ଭାବରେ ପ୍ରଥମେ ବିଜ୍ଞାପନରେ ଅଭିନୟ କରିଥିଲେ, ଏବଂ ପରେ ପରେ ଅଭିନୟ ଦୁନିଆରେ ମଧ୍ୟ ପ୍ରବେଶ କରିଥିଲେ ।

## ଅଭିନୟ ଜୀବନ
ଆମାୟରା ତାଙ୍କର ଅଭିନୟ ଜଗତର ଯାତ୍ରା ମନିଷ ତିୱାରୀଙ୍କ ରୋମାଣ୍ଟିକ ହିନ୍ଦୀ ଚଳଚ୍ଚିତ୍ର ଇସ୍କ ଜରିଆରେ ଆରମ୍ଭ କରିଥିଲେ ।

୨୦୧୫ରେ ସେ ତାମିଲ କଥାଚିତ୍ର ଆନିଗନ୍ ଜରିଆରେ ତାମିଲ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହି ଚଳଚ୍ଚିତ୍ରରେ ତାଙ୍କ ସ‌ହ ଅଭିନେତା ଧନୁଷ ଅଭିନୟ କରିଥିଲେ । ଏହି ଚଳଚ୍ଚିତ୍ର ପାଇଁ ଆମାୟରାଙ୍କୁ ସାଇମାରେ ଶ୍ରେଷ୍ଠ ଅଭିନେତ୍ରୀ ପୁରସ୍କାର ମିଳିଥିଲା । ୨୦୧୫ରେ ସେ ଇମ୍ରାନ ହାସିମଙ୍କ ସ‌ହ ମଧ୍ୟ ଏକ ହିନ୍ଦୀ କଥାଚିତ୍ର ମିଷ୍ଟ ଏକ୍ସରେ ଅଭିନୟ କରିଥିଲେ ।

୨୦୧୭ରେ ସେ ଓସ୍କାର ବିଜେତା ଅଭିନେତା ଜ୍ୟାକି ଚାନ୍‌ଙ୍କ ସ‌ହ କୁଙ୍ଗ୍‌ ଫୁ ଯୋଗରେ ଅଭିନୟ କରିଥିଲେ । ଏହି ଚଳଚ୍ଚିତ୍ରରେ ଭାରତରୁ ସୋନୁ ସୁଦ୍ ଏବଂ ଦିଶା ପଟାନୀ ଅଭିନୟ କରିଥିଲେ । ଏହି ଚଳଚ୍ଚିତ୍ରଟି ଚାଇନିଜ୍, ହିନ୍ଦୀ ଏବଂ ଇଂରାଜୀରେ ମୁକ୍ତିଲାଭ କରିଥିଲା ।

## ଅଭିନୀତ କଥାଚିତ୍ର
* ୨୦୧୩: ଇସ୍କ (ହିନ୍ଦୀ)
* ୨୦୧୫: ଆନୀଗନ୍ (ତାମିଲ)
* ୨୦୧୫: ମିଷ୍ଟ ଏକ୍ସ (ହିନ୍ଦୀ)
* ୨୦୧୭: କୁଙ୍ଗ୍ ଫୁ ଯୋଗ (ହିନ୍ଦୀ/ଇଂରାଜୀ/ଚାଇନିଜ୍)
* ୨୦୧୭: ଉଡ଼ି ଉଡ଼ି ଉଝାଇକାନୁମ୍ (ତାମିଲ)

## ଆଧାର
## ଅଧିକ ତ‌ଥ୍ୟ
* 

ଶ୍ରେଣୀ:୧୯୯୩ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ତାମିଲ କଥାଚିତ୍ର ଅଭିନେତ୍ରୀ
ନିଶା ଅଗ୍ରୱାଲ

**ନିଶା ଅଗ୍ର‌ୱାଲ** ଜଣେ ଭାରତୀୟ ପ୍ରାକ୍ତନ କଥାଚିତ୍ର ଅଭିନେତ୍ରୀ, ଯିଏକି ମୁଖ୍ୟତଃ ତେଲୁଗୁ, ତାମିଲ ଏବଂ ମାଲାୟଲମ୍ ଚଳଚ୍ଚିତ୍ରରେ ଅଭିନୟ କରୁଥିଲେ । ତାଙ୍କ ଭଉଣୀ କାଜଲ ଅଗ୍ରୱାଲ ମଧ୍ୟ ଦକ୍ଷିଣ ଭାରତୀୟ ଚଳଚ୍ଚିତ୍ର ସ‌ହ ହିନ୍ଦୀ ଚଳଚ୍ଚିତ୍ରରେ ଅଭିନୟ କରୁଛନ୍ତି ।

## ପ୍ରାରମ୍ଭିକ ଜୀବନ
ନିଶା ମୁମ୍ବାଇରେ ୧୯୮୯ରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ସୁମନ ଅଗ୍ର‌ୱାଲ ଏବଂ ମାଆ ବିନୟା ଅଗ୍ର‌ୱାଲ । ଅଭିନେତ୍ରୀ କାଜଲ ଅଗ୍ରୱାଲଙ୍କର ସାନ ଭଉଣୀ ହେଉଛନ୍ତି ନିଶା ।

## ଅଭିନୟ ଜୀବନ
୨୦୧୦ର ଶେଷ ଆଡ଼କୁ କାଜଲ ଅଗ୍ର‌ୱାଲ ଘୋଷଣା କରିଥିଲେ କି ନିଶା ମଧ୍ୟ ତେଲୁଗୁ ଚଳଚ୍ଚିତ୍ର ଜଗତରେ ଅଭିନୟ କରିବାକୁ ଯାଉଛନ୍ତି । ନିଶା ମୁଖ୍ୟତଃ ତାଙ୍କ ଭଉଣୀ କାଜଲଙ୍କ ସ‌ହ ସୁଟିଂ ସେଟ୍‌କୁ ଯାଆନ୍ତି, ସେଠାରେ ନିର୍ଦ୍ଦେଶକମାନେ ତାଙ୍କୁ ଦେଖଥିଲେ ଏବଂ ଚଳଚ୍ଚିତ୍ରରେ ଅଭିନୟ ପାଇଁ ପ୍ରସ୍ତାବ ଦେଇଥିଲେ । ନିଶାଙ୍କର ଫଟୋକୁ ଗୋଟିଏ ପତ୍ରିକାରେ ଦେଖିବା ପରେ ତାଙ୍କୁ ଜଣେ ତେଲୁଗୁ ଚଳଚ୍ଚିତ୍ର ନିର୍ଦ୍ଦେଶକ ତାଙ୍କ ଚଳଚ୍ଚିତ୍ରରେ ନିଶାଙ୍କୁ ସୁଯୋଗ ଦେଇଥିଲେ । ତାଙ୍କ ପ୍ରଥମ ଚଳଚ୍ଚିତ୍ର ଥିଲା ୟେମାଇନ୍ଦି ଏ ବେଲା । ଏହି ଚଳଚ୍ଚିତ୍ରଟି ବ୍ୟବସାୟିକ ସଫଳ ହୋଇଥିଲା । ତାଙ୍କ ଅଭିନୟକୁ ସମୀକ୍ଷକମାନେ ପସନ୍ଦ କରିଥିଲେ । ତାଙ୍କର ପରବର୍ତ୍ତୀ ଚଳଚ୍ଚିତ୍ର ସୋଲୋ ୨୦୧୧ରେ ମୁକ୍ତିଲାଭ କରିଥିଲା ।

୨୦୧୨ରେ ସେ ତାମିଲ ଚଳଚ୍ଚିତ୍ର ଇଷ୍ଟମ୍ ଜରିଆରେ ତାମିଲ କଥାଚିତ୍ର ଜଗତରେ ପ୍ରବେଶ କରିଥିଲେ । ଏହି ଚଳଚ୍ଚିତ୍ରଟି ତାଙ୍କର ପ୍ରଥମ ଚଳଚ୍ଚିତ୍ର ୟେମାଇନ୍ଦି ଏ ବେଲାର ରିମେକ । ମାତ୍ର ଏହି ଚଳଚ୍ଚିତ୍ରଟି ବ୍ୟବସାୟିକ ସଫଳ ହୋଇନଥିଲା । ୨୦୧୩ରେ ସେ ତେଲୁଗୁ ଅଭିନେତା ଆଦିଙ୍କ ସ‌ହ ସୁକୁମାରୁଡ଼ୁ ଚଳଚ୍ଚିତ୍ରରେ ଅଭିନୟ କରିଥିଲେ । ୨୦୧୪ରେ ସେ ଭୈୟା ଭୈୟା ଜରିଆରେ ମାଲାୟଲମ୍ ଚଳଚ୍ଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ୨୦୧୪ରେ ତାଙ୍କ ଅନ୍ୟ ଏକ ମାଲାୟଲମ୍ ଚଳଚ୍ଚିତ୍ର କଜନ୍ ମୁକ୍ତିଲାଭ କରିଥିଲା । ବିବାହ ପରେ ସେ ଅଭିନୟ ଦୁନିଆରୁ ଦୂରେଇ ଯାଇଛନ୍ତି ।

## ବୈବାହିକ ଜୀବନ
ନିଶା ମୁମ୍ବାଇରେ ବାସ କରୁଥିବା ବ୍ୟବସାୟୀ କରଣ ବାଲେଚାଙ୍କୁ ଡିସେମ୍ବର ୨୮ ୨୦୧୩ରେ ବିବାହ କରିଥିଲେ ।

## ଅଭିନୀତ କଥାଚିତ୍ର
* ୨୦୧୦: ୟେମାଇନ୍ଦି ଏ ବେଲା (ତେଲୁଗୁ)
* ୨୦୧୧: ସୋଲୋ (ତେଲୁଗୁ)
* ୨୦୧୨: ଇଷ୍ଟମ୍ (ତାମିଲ)
* ୨୦୧୩: ସୁକୁମାରୁଡ଼ୁ (ତେଲୁଗୁ)
* ୨୦୧୩: ସରାଡଗା ଆମ୍ମାୟିତୋ (ତେଲୁଗୁ)
* ୨୦୧୪: ଭୈୟା ଭୈୟା (ମାଲାୟଲମ)
* ୨୦୧୪: କଜନ୍ (ମାଲାୟଲମ୍)

## ଆଧାର
## ଅଧିକ ତ‌ଥ୍ୟ
* 

ଶ୍ରେଣୀ:୧୯୮୯ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ
ଶ୍ରେଣୀ:ତାମିଲ କଥାଚିତ୍ର ଅଭିନେତ୍ରୀ
ଲାଟାନୋପ୍ରୋସ୍ଟ

**ଲାଟାନୋପ୍ରୋସ୍ଟ** (ଇଂରାଜୀ ଭାଷାରେ **Latanoprost**, ଏକ ବିକ୍ରୟ ନାମ **ଜାଲାଟାନ**/**Xalatan**) ଏକ ଔଷଧ ଯାହା ଚକ୍ଷୁ ମଧ୍ୟସ୍ଥ ଅଧିକ ଚାପର (pressure inside the eye) ଚିକିତ୍ସାରେ ବ୍ୟବ‌ହୃତ ହୁଏ । ଚକ୍ଷୁ ଉଚ୍ଚ‌ଚାପ (ocular hypertension) ଓ ଓପନ ଆଙ୍ଗଲ ଗ୍ଲକୋମା (open angle glaucoma) ରୋଗମାନଙ୍କରେ ଏହା ଦିଆଯାଏ । ମାନବ ଆଖିରେ ଏହା ଚକ୍ଷୁ ଡ୍ରପ (eye drops) ଆକାରରେ ପକାଯାଏ । ଏହାର ପ୍ରଭାବ ୪ ଘଣ୍ଟାରେ ଆରମ୍ଭ ହୋଇ ଏକ ଦିନ ରହେ । 

ଲାଟାନୋପ୍ରୋସ୍ଟର ପାର୍ଶ୍ୱ ପ୍ରତିକ୍ରିୟାରେ ଝାପସା ଦୃଶ୍ୟ (blurry vision), ଲାଲ ଆଖି, ଗଲୁ ଓ କଳା ଆଇରିସ ଆଦି ଲକ୍ଷଣ ଦେଖାଯାଏ । ପ୍ରୋସ୍ଟାଗ୍ଲାଣ୍ଡିନ ଆନାଲୋଗ (prostaglandin analogue) ଶ୍ରେଣୀର ଲାଟାନୋପ୍ରୋସ୍ଟ ଏକ ଔଷଧ । 

ସନ ୧୯୯୬ରେ ପ୍ରଥମେ ଯୁକ୍ତରାଷ୍ଟ୍ର ଆମେରିକାରେ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ଏହା ଜେନେରିକ ଔଷଧ ନାମରେ (generic medication) ମଧ୍ୟ ବିକ୍ରୟ ହୁଏ ।  ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସ ଚିକିତ୍ସା ଖର୍ଚ୍ଚ ପ୍ରାୟ ୨୫ ଆମେରିକୀୟ ଡଲାରରୁ କମ୍ ।

## ଆଧାର 
ଶ୍ରେଣୀ:ଔଷଧ
ଓଡ଼ିଶା ରାଜ୍ୟ ମୁକ୍ତ ବିଶ୍ୱବିଦ୍ୟାଳୟ

**ଓଡ଼ିଶା ରାଜ୍ୟ ମୁକ୍ତ ବିଶ୍ୱବିଦ୍ୟାଳୟ** ଓଡ଼ିଶା ସରକାରଙ୍କଦ୍ୱାରା ପ୍ରତିଷ୍ଠିତ ରାଜ୍ୟର ପ୍ରଥମ ଏବଂ ଏକମାତ୍ର ମୁକ୍ତ ବିଶ୍ୱବିଦ୍ୟାଳୟ । ଏହାର ମୁଖ୍ୟାଳୟ ସମ୍ବଲପୁରଠାରେ ରହିଛି । ଦୂର ନିରନ୍ତର ଶିକ୍ଷା ପ୍ରଦାନ ନିମେନ୍ତ ଦେଶର ଏହା ୧୫ତମ ମୁକ୍ତ ବିଶ୍ୱବିଦ୍ୟାଳୟ । 
## ବିଶ୍ୱବିଦ୍ୟାଳୟ ସଂପର୍କିତ ତଥ୍ୟ 
ଓଡ଼ିଶା ରାଜ୍ୟ ମୁକ୍ତ ବିଶ୍ୱବିଦ୍ୟାଳୟ ୨୦୧୫ରୁ ପାଠ୍ୟଦାନ ଆରମ୍ଭ କରିଛି । ଏହାର ପ୍ରଥମ ବର୍ଷର ଛାତ୍ରଛାତ୍ରୀ ୨୦୧୫ ଡିସେମ୍ବର ମାସରେ ନାମଲେଖାଇ ଥିଲେ । ସେହି ସମୟରେ ୬ଟି ବିଭାଗରେ ଶିକ୍ଷାଦାନ ଆରମ୍ଭ ହୋଇଥିଲା । ସମସ୍ତ ବିଷୟ କେୌଶଳ ଭିତ୍ତିକ ଶିକ୍ଷା ଉପରେ ଗୁରୁତ୍ୱ ଦେଉଥିଲା । 

୨୦୧୬ ମସିହାରେ ବିଷୟ ସଂଖ୍ୟା ବଢ଼ି ଆସି ୧୩ ଛୁଇଁଥିଲା । ୧୫୦୦ରୁ ଅଧିକ ଛାତ୍ରଛାତ୍ରୀ ଏଠାରେ ଶିକ୍ଷାଗ୍ରହଣ କରୁଥିଲେ । ସବୁଠାରୁ ଅଧିକ ଛାତ୍ରଛାତ୍ରୀ ସାମ୍ବାଦିକତା ଓ ଗଣ ଯୋଗାଯୋଗ ବିଭାଗରେ ରହିଥିଲେ । ୨୦୧୭ରେ ବିଶ୍ୱବିଦ୍ୟାଳୟ ପ୍ରଥମ ଥର ପାଇଁ ପିଜି ଡିପ୍ଳୋମା ପାଠ୍ୟକ୍ରମ ଆରମ୍ଭ କଲା । ଏହାଛଡ଼ା ସାର୍ଟିଫିକେଟ୍, ଡିପ୍ଲୋମା ଆଦିକୁ ମିଶାଇ ୨୩ଟି ଭିନ୍ନ ଭିନ୍ନ ବିଭାଗରେ ଶିକ୍ଷାଦାନ କରାଯାଉଛି ।

ବିଶ୍ୱବିଦ୍ୟାଳୟରେ ଥିବା ବିଭାଗଗୁଡ଼ିକ ହେଲା-

୧. ସାମ୍ବାଦିକତା ଓ ଗଣ ଯୋଗାଯୋଗ

୨. ଗ୍ରାମ୍ୟ ଉନ୍ନୟନ

୩. ଓଡ଼ିଆ

୪. ହିନ୍ଦୀ

୫. ମ୍ୟାନେଜମେଣ୍ଟ

୬. ଆକାଉଣ୍ଟିଂ

୭. ଅନୁବାଦ

## କୁଳପତି
ଡ. ଶ୍ରୀକାନ୍ତ ମହାପାତ୍ର ବର୍ତ୍ତମାନ ଓଡ଼ିଶା ରାଜ୍ୟ ମୁକ୍ତ ବିଶ୍ୱବିଦ୍ୟାଳୟର କୁଳପତି ଅଛନ୍ତି । ଦୂର ନିରନ୍ତର ଶିକ୍ଷୋକ୍ଷତ୍ରରେ ତାଙ୍କର ୨୫ ବର୍ଷରୁ ଅଧିକ ଅଭିଜ୍ଞତା ରହିଛି । ଡ. ମହାପାତ୍ର ମୁକ୍ତ ବିଶ୍ୱବିଦ୍ୟାଳୟର ପ୍ରଥମ କୁଳପତି । ୨୦୧୫ରେ ସେ ଓଏସ୍‌ଡି ଭାବେ ଯୋଗ ଦେଇଥିଲେ। ପରେ ୨୦୧୬ ମସିହା ମଇ ୧୭ ତାରିଖରେ କୁଳପତି ଭବେ ସେ ଦାୟିତ୍ୱ ନେଇଥିଲେ । ଇନ୍ଦିରା ଗାନ୍ଧୀ ରାଷ୍ଟ୍ରୀୟ ମୁକ୍ତ ବିଶ୍ୱବିଦ୍ୟାଳୟ (IGNOU)ରେ ସେ ପ୍ରଶାସନିକ ପଦବୀରେ ମଧ୍ୟ କାର୍ଯ୍ୟ କରିଛନ୍ତି । 

## ଅଧିକାରୀଗଣ
ଡ. ଜୟନ୍ତ କରଶର୍ମା ଓଡ଼ିଶା ରାଜ୍ୟ ମୁକ୍ତ ବିଶ୍ୱବିଦ୍ୟାଳୟର କୁଳ ସଚିବ ଭାବେ ଦାୟିତ୍ୱ ତୁଲାଉଛନ୍ତି । ଜ୍ୟୋତି ପ୍ରକାଶ ମହାପାତ୍ର ସାମ୍ବାଦିକତା ଓ ଗଣଯୋଗାଯୋଗ ବିଭାଗର ଅଧ୍ୟାପକ ଅଛନ୍ତି । ଦିଲ୍ଲୀପ ନାୟକ ଓଡ଼ିଆ ଅଧ୍ୟାପକ ଭାବେ କାମ କରୁଥିବା ବେଳେ ସୁଶାନ୍ତ କୁମାର ମହାରଣା ମ୍ୟାନେଜମେଣ୍ଟ ବିଭାଗ ଦାୟିତ୍ୱରେ ରହିଛନ୍ତି । ସେହିପରି ଶିବାନନ୍ଦ ପଣ୍ଡା କମ୍ପ୍ୟୁଟର ସେଲ୍‌ ଦାୟିତ୍ୱରେ ରହିଛନ୍ତି। 

## ଷ୍ଟଡି ସେଣ୍ଟର
ଦୂର ନିରନ୍ତର ଶିକ୍ଷାକୁ ଆଗେଇ ନେବା ପାଇଁ ଓଡ଼ିଶା ରାଜ୍ୟ ମୁକ୍ତ ବିଶ୍ୱବିଦ୍ୟାଳୟ ରାଜ୍ୟର ବିଭିନ୍ନ ସ୍ଥାନରେ ଷ୍ଟଡ଼ି ସେଣ୍ଟର ଖୋଲିଛି । ଏହା ସରକାରୀ, ସ୍ୱୟଂଶାସିତ କିମ୍ବା ସରକାରୀ ଅନୁଦାନପ୍ରାପ୍ତ ମହାବିଦ୍ୟାଳୟମାନଙ୍କରେ ଖୋଲାଯାଇଛି । ମାଲକାନଗିରିଠାରୁ ଆରମ୍ଭ କରି ମୟୁରଭଞ୍ଜ ପର୍ଯ୍ୟନ୍ତ ପ୍ରତି ଜିଲ୍ଲାରେ ମୁକ୍ତ ବିଶ୍ୱିଦ୍ୟାଳୟର ୩୮ଟି ଷ୍ଟଡ଼ି ସେଣ୍ଟର ରହିଛି । ଏହାକୁ ୧୦୦ରେ ପହଞ୍ଚାଇବା ପାଇଁ ବିଶ୍ୱଦ୍ୟାଳୟ ଲକ୍ଷ୍ୟ ରଖିଛି ।

## ନୂତନ ପଦ୍ଧତି ଶିକ୍ଷା
ଓଡ଼ିଶା ରାଜ୍ୟ ମୁକ୍ତ ବିଶ୍ୱବିଦ୍ୟାଳୟ ଶିକ୍ଷା କ୍ଷେତ୍ରକୁ ସଭିଙ୍କ ପାଖରେ ଅଳ୍ପ ଖର୍ଚ୍ଚରେ ଓ ନିରନ୍ତର ଭାବେ ପହଞ୍ଚାଇବା ଲକ୍ଷ୍ୟରେ କାର୍ଯ୍ୟ କରୁଛି । ଏହା ଶିକ୍ଷାକ୍ଷେତ୍ରରେ ରାଜ୍ୟର ପ୍ରଥମ ଇଣ୍ଟରନେଟ୍‌ ରେଡ଼ିଓ ପ୍ରଜ୍ଞାବାଣୀ ଆରମ୍ଭ କରିଛି । ସେହିପରି ସମସ୍ତ ପାଠ୍ୟ ପୁସ୍ତକ ଓ୍ବେବସାଇଟ୍‌ରେ ସଭିଙ୍କ ପାଇଁ ମାଗଣାରେ ଉପଲବ୍ଧ ରହିଛି । ଏହାର ନିଜର ଏକ ଆପ୍‌ ରହିଛି । ଭିଡ଼ିଓ ଲେସନ୍ସ ମଧ୍ୟ ସଭିଙ୍କ ପାଇଁ ଉପଲବ୍ଧ । 

## ଆଧାର 
ଶ୍ରେଣୀ:ଓଡ଼ିଶା
ଶ୍ରେଣୀ:ଶିକ୍ଷାନୁଷ୍ଠାନ
ପ୍ରୀତିକା ରାଓ

**ପ୍ରୀତିକା ରାଓ** ଜଣେ ଭାରତୀୟ ଦୂରଦର୍ଶନ ଏବଂ କଥାଚିତ୍ର ଅଭିନେତ୍ରୀ, ମଡେଲ, ଲେଖକ, ପ୍ରଚ୍ଛଦପଟ ଗାୟିକା । ସେ ହିନ୍ଦୀ ଦୂରଦର୍ଶନ ଧାରାବାହିକ ବେଇନ୍ତେହା ପାଇଁ ଲୋକପ୍ରିୟ ହୋଇଥିଲେ ।

## ପ୍ରାରମ୍ଭିକ ଜୀବନ
ପ୍ରୀତିକାଙ୍କ ବାପାଙ୍କର ଏକ ବିଜ୍ଞାପନ ନିର୍ମାଣ ସଂସ୍ଥା ମୁମ୍ବାଇରେ ଅଛି । ସେ ଅଭିନେତ୍ରୀ ଅମ୍ରିତା ରାଓଙ୍କ ସାନ ଭଉଣୀ । ପ୍ରୀତିକା ସୋଫିଆ କଲେଜରୁ ଇତିହାସରେ ସ୍ନାତକ ହାସଲ କରିଥିଲେ । ଏହିସ‌ହ ସେ ବିଜ୍ଞାପନ ଏବଂ ସାମ୍ବାଦିକତାରେ ଡିପ୍ଲୋମା କରିଥିଲେ ।

## ଅଭିନୟ ଜୀବନ
ଜଣେ କିଶୋରୀ ମଡେଲ ଭାବରେ ପ୍ରୀତିକା କ୍ୟାଡାବରି ଡେରୀ ମିଲ୍କ ଚକୋଲେଟ୍‌ ପାଇଁ ବିଜ୍ଞାପନରେ ଅମିତାଭ ବଚ୍ଚନଙ୍କ ସ‌ହ ଅଭିନୟ କରିଥିଲେ । ସେ ଜଣେ ମଡେଲ ଭାବରେ ଫୋର୍ଟି ପ୍ଲସ୍ ଏବଂ ପେପର କ୍ୟାମ୍ପେନ୍ ସ‌ହ କାର୍ଯ୍ୟ କରିଥିଲେ । ମଡେଲିଂରେ ସଫଳ ହେବା ପରେ ପ୍ରୀତିକା ସାମ୍ବାଦିକତାରେ କିଛି ଚଳଚ୍ଚିତ୍ର ନିର୍ମାଣ କରିବା ଆରମ୍ଭ କରିଥିଲେ । ସେ ଚେନ୍ନାଇ ଟାଇମ୍‌ସ୍, ମୁମ୍ବାଇ ମିରର୍, ବାଙ୍ଗାଲୋର ମିରର୍, ଇଣ୍ଡିଆନ ଫରମ୍‌ସ୍, ଡେକାନ କ୍ରୋନିକଲ୍ ଏବଂ ଏସିଆନ୍ ଏଜ୍ ଭଳି ସମ୍ବାଦପତ୍ର ପାଇଁ କାର୍ଯ୍ୟକରିଥିଲେ ।

ପ୍ରୀତିକା ତାଙ୍କର ପାଠପଢ଼ା ପାଇଁ ହିନ୍ଦୀ କଥାଚିତ୍ର ଜଗତରୁ ଅସିଥିବା ବଡ଼ ବଡ଼ ଚଳଚ୍ଚିତ୍ରର ସୁଯୋଗ ଛାଡ଼ିଥିଲେ । ତାଙ୍କୁ ଯାନେ ତୁ ୟା ଯାନେନା ଏବଂ ଆଶିକ୍ ୨ ଭଳି ଚଳଚ୍ଚିତ୍ରରେ କାମ କରିବାକୁ ମନା କରିଥିଲେ ।

ପ୍ରତୀକା ୨୦୧୧ରେ ତାମିଲ କଥାଚିତ୍ର ଚିକୁ ବକୁ ଜରିଆରେ ଅଭିନୟ ଜଗତରେ ପ୍ରବେଶ କରିଥିଲେ ।

୨୦୧୪ରେ ପ୍ରୀତିକା କଲର୍ସ ଟିଭିରେ ପ୍ରସାରିତ ଧାରାବାହିକ ବେଇନ୍ତେହା ଜରିଆରେ ଚଳଚ୍ଚିତ୍ର ଦୁନିଆରୁ ଦୂରଦର୍ଶନ ଜଗତରେ ପ୍ରବେଶ କରିଥିଲେ । ଏହି ଧାରାବାହିକ ପାଇଁ ତାଙ୍କୁ କଳାକର ଆୱାର୍ଡ଼ରେ ଶ୍ରେଷ୍ଠ ଅଭିନେତ୍ରୀ ପୁରସ୍କାର ମିଳିଥିଲା । ଏଥି ସ‌ହ ସେ ଜୀ ଗୋଲ୍ଡ ଶ୍ରେଷ୍ଠ ନବାଗତା ପୁରସ୍କାର ପାଇଥିଲେ ।

## ଅଭିନୀତ କଥାଚିତ୍ର
* ୨୦୧୨: ଚିକୁ ବୁକୁ (ତାମିଲ)
* ୨୦୧୨: ପ୍ରିୟାଡ଼ୁ (ତେଲୁଗୁ)
* ୨୦୧୫: ରେବେଲ୍ (କନ୍ନଡ଼)

## ଅଭିନୀତ ଦୂରଦର୍ଶନ କାର୍ଯ୍ୟକ୍ରମ
* ୨୦୦୬: ଝଲକ୍ ଦିଖ୍‌ଲା ଜା (ଅତିଥି)
* ୨୦୧୩: ବିଗ୍ ବସ୍ ୭ (ଅତିଥି)
* ୨୦୧୩: ବେଇନ୍ତେହା
* ୨୦୧୪: ବକ୍ସ କ୍ରିକେଟ ଲିଗ୍

## ଆଧାର
## ଅଧିକ ତ‌ଥ୍ୟ
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ତାମିଲ କଥାଚିତ୍ର ଅଭିନେତ୍ରୀ
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ
ଶ୍ରେଣୀ:କନ୍ନଡ଼ କଥାଚିତ୍ର ଅଭିନେତ୍ରୀ
ବେଭାସିଜୁମାବ

**ବେଭାସିଜୁମାବ** (ଇଂରାଜୀ ଭାଷାରେ **Bevacizumab**, ଏକ ବିକ୍ରୟ ନାମ **ଆଭାସ୍ଟିନ**/**Avastin**) ଏକ ଔଷଧ ଯାହା ଏକ ନିର୍ଦ୍ଦଷ୍ଟ ଆଖି ରୋଗ ଓ ଅନେକ କର୍କଟ ରୋଗମାନଙ୍କର ଚିକିତ୍ସାରେ ଦିଆଯାଏ । କୋଲୋନ କର୍କଟ, ଫୁସଫୁସ କର୍କଟ, ଗ୍ଲାୟୋବ୍ଲାସ୍ଟୋମା (glioblastoma) ଓ ବୃକ୍‌କ-ଜୀବକୋଷ କର୍କଟ (renal-cell carcinoma) ଇତ୍ୟାଦି ରୋଗମାନଙ୍କରେ ଏହା ଶିରାଭ୍ୟନ୍ତର ଇନଫ୍ୟୁଜନ (slow injection into a vein) ଆକାରରେ ଦିଆଯାଏ ।   
ବୟସ ସମ୍ପର୍କୀୟ ମାକୁଲାର ଡିଜେନେରେସନ (age-related macular degeneration) ରୋଗରେ ଏହା ଆଖି ଭିତରେ ଇଞ୍ଜେକସନ ଆକାରରେ ଦିଆଯାଏ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଚକ୍ଷୁ ରୋଗର ଚିକିତ୍ସା ନିମନ୍ତେ ଏହା ତାଲିକାଭୁକ୍ତ ହୋଇଛି । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ଭାଏଲର ହୋଲସେଲ ମୂଲ୍ୟ ୬୩୮.୫୪ ଆମେରିକୀୟ ଡଲାର । ଇଂଲଣ୍ଡରେ ଏହାର ମୁଲ୍ୟ ପ୍ରାୟ ୨୪୨.୬୬ ପାଉଣ୍ଡ ।

## ଆଧାର 
ଶ୍ରେଣୀ:ଔଷଧ
ସୌରୀବନ୍ଧୁ କର

**ସୌରୀବନ୍ଧୁ କର** (୨ ଅପ୍ରେଲ ୧୯୪୮ - ୧୪ ଅପ୍ରେଲ ୨୦୨୦), ଜଣେ ଶ୍ରମିକ ନେତା ଓ ଲେଖକ ଥିଲେ ।
ଗଳ୍ପ, ଶିଶୁସାହିତ୍ୟ ଓ ଜୀବନୀ ଆଦି ଓଡ଼ିଆ ସାହିତ୍ୟର ବହୁ ବିଭାଗରେ ସୌରୀବନ୍ଧୁ ଲେଖନି ଚାଳନା କରିଛନ୍ତି । ସେ ୨୦୧୨ ମସିହାରେ *ମାନବତାର ମହାନ ତୀର୍ଥ* ପୁସ୍ତକ ପାଇଁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ ।
## ଜୀବନୀ 
ସୌରୀବନ୍ଧୁ, ୧୯୪୮ ମସିହା ଅପ୍ରେଲ ୨ ତାରିଖରେ ଯାଜପୁର ଜିଲ୍ଲାର ଜଳସରପୁରଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଥିଲା ଅନାଥ ବନ୍ଧୁ କର ଓ ମାତାଙ୍କ ନାମ ସୁଭଦ୍ରା କର । ସାହିତ୍ୟିକ ବାଉରୀବନ୍ଧୁ କର ତାଙ୍କର ସାନ ଭାଇ ।
ଛାତ୍ରବସ୍ଥାରୁ ତାଙ୍କର ବାମପନ୍ଥୀ ଚିନ୍ତାଧାରା ରହିଥିଲା । କାନାରା ବ୍ୟାଙ୍କରୁ ସେ ନିଜ ଚାକିରି ଜୀବନ ଆରମ୍ଭ କରିଥିଲେ । ଅଖିଳ ଭାରତୀୟ ବ୍ୟାଙ୍କ କର୍ମଚାରୀ ଗୋଷ୍ଠୀର ଜାତୀୟ ସ୍ତରରେ ସେ ନେତୃତ୍ୱ ନେଇଥିଲେ । ସେ ଏଆଇଟିୟୁସି ସାଧାରଣ ସମ୍ପାଦକ, ସିପିଆଇ ରାଜ୍ୟ ସମ୍ପାଦକ ମଣ୍ଡଳୀ ସଭ୍ୟ ଭାବରେ କାର୍ଯ୍ୟ କରିଥିଲେ ।
ରାମକୃଷ୍ଣ ମିଶନ, ଓଡ଼ିଶା ଲେଖକ ସମବାୟ ସମିତି, ଲେଖକ ସାମୁଖ୍ୟ, ଓଡ଼ିଶା ପ୍ରଗତିବାଦୀ ଲେଖକ ସଂଘ ଏବଂ ଓଡ଼ିଶା ସାହିତ୍ୟ ଏକାଡେମୀ ଭଳି ଅନେକ ସାହିତ୍ୟ ଓ ସାଂସ୍କୃତିକ ସଂଗଠନର କର୍ମକର୍ତ୍ତା ଭାବେ ମଧ୍ୟ ସେ କାର୍ଯ୍ୟ କରିଥିଲେ ।
ତାଙ୍କର ୪ ସନ୍ତାନ ମଧ୍ୟରୁ ୩ଟି ପୁଅ ଓ ଗୋଟିଏ ଝିଅ ଅଛନ୍ତି ।

## ରଚନାବଳୀ 
### ଜୀବନୀ 
* ମାନବତାର ମହାନ ତୀର୍ଥ
* ପରମହଂସ ଶ୍ରୀ ରାମକୃଷ୍ଣ
* ରାଷ୍ଟ୍ରନିର୍ମାତା ନେହେରୁ

### ଶିଶୁସାହିତ୍ୟ 
* ଦେଶପ୍ରେମୀ ସ୍ୱାମୀ ବିବେକାନନ୍ଦ
* ବାବାସାହେବ ଆମ୍ବେଦକର

### ଗଳ୍ପ ସଙ୍କଳନ 
* ପ୍ରଥମା
* ନିଷ୍ପ୍ରଭ ଏକଲବ୍ୟ
* ନରୋତ୍ତମ ଷଢ଼ଙ୍ଗୀର ଡାଏରୀ
*ବଉଳର ମହକ

### ପ୍ରବନ୍ଧ 
* ବେଦାନ୍ତର ସ୍ୱର
* ପାରିଜାତ ଫୁଲ ଓ ଦାଦନ ଶ୍ରମିକ
* ବିସ୍ଥାପନର ସ୍ଥିତି ଓ ଗତି
* ରାସ୍ତାରେ ବଞ୍ଚୁଥିବା ମଣିଷ

### ଉପନ୍ୟାସ 
* ପ୍ରତିଦ୍ୱନ୍ଦୀ
* Echharama Putra

## ସମ୍ମାନ ଓ ପୁରସ୍କାର 
* ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର- ୨୦୧୨ (ମାନବତାର ମହାନ ତୀର୍ଥ ପୁସ୍ତକ ପାଇଁ)
* ବିଜୁ ଶ୍ରମିକ ବନ୍ଧୁ ସମ୍ମାନ - ୨୦୧୫ (ଓଡ଼ିଶା ସରକାର ପ୍ରଦତ୍ତ)

## ଆଧାର 
ଶ୍ରେଣୀ:୧୯୪୮ ଜନ୍ମ
ଶ୍ରେଣୀ:୨୦୨୦ ମୃତ୍ୟୁ
ଶ୍ରେଣୀ:ଯାଜପୁର ଜିଲ୍ଲାର ଲୋକ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଆ ସାହିତ୍ୟିକ
ଶ୍ରେଣୀ:ଓଡ଼ିଶାର ଭାରତୀୟ କମ୍ୟୁନିଷ୍ଟ ପାର୍ଟି ରାଜନେତା
ପବିତ୍ର ପାଣିଗ୍ରାହୀ

**ପବିତ୍ର ପାଣିଗ୍ରାହୀ** ( ଜନ୍ମ : ୫ ଜୁନ ୧୯୬୩), ଜଣେ ଓଡ଼ିଆ ଲେଖକ । ସେ ଗଳ୍ପ, ପ୍ରବନ୍ଧ, ଉପନ୍ୟାସ, ଜୀବନୀ ଓ ଅନୁବାଦ ଆଦି ଓଡ଼ିଆ ସାହିତ୍ୟର ବହୁବିଭାଗରେ ଲେଖନି ଚାଳନା କରିଛନ୍ତି । ବୃତିଗତ ସେ ଜଣେ ଇତିହାସ ଅଧ୍ୟାପକ ।

## ବ୍ୟକ୍ତିଗତ ଜୀବନ 
ପବିତ୍ର ୧୯୬୩ ମସିହା ଜୁନ ମାସ ୫ତାରିଖ ଦିନ ଭଦ୍ରକ ଜିଲ୍ଲାର ଏରଡ଼ାଠାରେ ଜନ୍ମଗ୍ରହଣ କରିଥିଲେ । ଭଦ୍ରକରୁ ସ୍କୁଲ କଲେଜ ଶିକ୍ଷା ସମାପ୍ତ କରି, ଉତ୍କଳ ବିଶ୍ୱବିଦ୍ୟାଳୟରୁ ସେ ସ୍ନାତକୋତ୍ତର ଶିକ୍ଷାଲାଭ କରିଥିଲେ । ତାଙ୍କ ପରିବାରେ ଧର୍ମପତ୍ନୀ ସୁଚିତ୍ରା ଓ ଜ୍ୟେଷ୍ଠ ପୁତ୍ର ସୌମଶ୍ରୀ ଉଭୟ ସାହିତ୍ୟିକ ଓ ଉଭୟଙ୍କର ଅନେକ ପୁସ୍ତକ ପ୍ରକାଶିତ ହୋଇ ସାରିଛି । କନିଷ୍ଠ ପୁତ୍ରଙ୍କ ନାମ ସତ୍ୟଶ୍ରୀ ।

## ରଚନାବଳୀ 
ସେ ଛାତ୍ରାବସ୍ଥାରୁ ଲେଖାଲେଖି ଆରମ୍ଭ କରିଥିଲେ । ଭଦ୍ରକ କଲେଜରେ ଆଇଏ ପଢୁଥିବା ସମୟରେ ତାଙ୍କର ପ୍ରଥମ ଗପ 'ଅନ୍ଧାରର ଅନ୍ଧ ମନ', କଲେଜ ପତ୍ରିକା 'ପଲ୍ଲୀ ଭାରତୀ'ରେ ପ୍ରକାଶ ପାଇଥିଲା । ଉତ୍କଳ ବିଶ୍ୱବିଦ୍ୟାଳୟରେ ପଢୁଥିବା ସମୟରେ ତାଙ୍କର ସାହିତ୍ୟ ସର୍ଜନା ଅଧିକ ମୁଖରିତ ହୋଇଥିଲା । ବିଶ୍ୱବିଦ୍ୟାଳୟ ପତ୍ରିକା 'ବାଣୀ ବିକାଶ'ର ସେ ସମ୍ପାଦକ ଭାବରେ ନିର୍ବାଚିତ ହୋଇଥିଲେ । ସେ ମୁଖ୍ୟତଃ ଜଣେ ଗାଳ୍ପିକ ହୋଇଥିବା ବେଳେ ପ୍ରବନ୍ଧ, ଉପନ୍ୟାସ, ଜୀବନୀ ଓ ଅନୁବାଦ ଆଦି ଓଡ଼ିଆ ସାହିତ୍ୟର ବହୁବିଭାଗରେ ସେ ଲେଖନି ଚାଳନା କରିଛନ୍ତି । ୧୯୮୮ ମସିହା ବେଳକୁ "ଗଳ୍ପଝର" ନାମକ ପତ୍ରିକା ସମ୍ପାଦାନା ସହିତ ସେ ଜଡ଼ିତ ଥିଲେ । ସେହି ପତ୍ରିକାର ପ୍ରକାଶକ ବିଜୟ କୁମାର ସାହୁ ତାଙ୍କର ପ୍ରଥମ ଗଳ୍ପ ସଂକଳନ *ପ୍ରେମିକର ଦଶାବତାର* ମଧ୍ୟ ପ୍ରକାଶ କରିଥିଲେ । *ବସନ୍ତ ମୁଦୁଲୀ ସ୍ମୃତି ସଂସଦ* ଭଳି ଅନୁଷ୍ଠାନ ସହ ସେ ଜଡ଼ିତ ରହିଆସିଛନ୍ତି ।

## ରଚନାବଳୀ 
ପବିତ୍ରଙ୍କର ସମୁଦାୟ ୩୩ଟି ପୁସ୍ତକ ପ୍ରକାଶିତ ହୋଇସାରିଛି । ସେଥି ମଧ୍ୟରୁ ୮ଟି ଶିଶୁ ସାହିତ୍ୟ ଓ ୮ଟି କବିତା ପୁସ୍ତକ ଅନ୍ତର୍ଭୁକ୍ତ । ତାଙ୍କ ସମ୍ପାଦନାରେ ୬ଟି ଗଳ୍ପ, ୫ଟି କବିତା ଓ ୩ଟି ଅନୁଦିତ ପୁସ୍ତକ ପ୍ରକାଶିତ ହୋଇଛି ।

### ଗଳ୍ପ ସଂକଳନ 
* ପ୍ରେମିକର ଦଶାବତାର
* ହାଇଫେନ୍
* ଖରାପ ପାଗ
* ମନ ଅନ୍ଧାର
* ଏକା ଏକା ଅରୁନ୍ଧତୀ
* ଅଫେରା ଜହ୍ନରାତି
* ଛୁଇଁଲେ ପ୍ରେମ
* ସ୍ୱପ୍ନଚୋରୀ
* ବରଂ ଅନ୍ଧାର ଭଲ
* ଗପର ମୁହଁ
* ମିଛଘର
* ଆଦିମ ଇଶ୍ୱରୀ

### ଉପନ୍ୟାସ 
* ଡଅଁର
### କବିତା ସଂକଳନ 
* କଦମ୍ବ ବନର ସନ୍ୟାସୀ
### ଜୀବନୀ 
* ଐତିହାସିକ ମନ୍ମଥନାଥ
### ପ୍ରବନ୍ଧ 
* ଜଗତୀକରନ ଓ ଓଡ଼ିଆ ଗଳ୍ପ

### ସମ୍ପାଦନା (ଗଳ୍ପ ସଂକଳନ)
* ମୋହ
* ମିଛ
* ପ୍ରେମିକା
* ପ୍ରେମଗଳ୍ପ  

## ସମ୍ମାନ ଓ ପୁରସ୍କାର 
* ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର, ୨୦୧୫ ( କ୍ଷୁଦ୍ରଗଳ୍ପ ସଂକଳନ 'ଗପର ମୁହଁ ପାଇଁ) 
* ରାଜଧାନୀ ପୁସ୍ତକମେଳା ଗଳ୍ପ ପୁରସ୍କାର
* ପ୍ରଜାତନ୍ତ୍ର ବିଷୁବ ମିଳନ ଗଳ୍ପ ପୁରସ୍କାର
* ଦୁର୍ଗାମାଧବ ମିଶ୍ର ଗଳ୍ପ ପୁରସ୍କାର
* ଟାଇମପାସ ବେଷ୍ଟ ସେଲର ପୁରସ୍କାର
* ଗୋକର୍ଣ୍ଣିକା ରଜତ ଜୟନ୍ତୀ ଗଳ୍ପ ସମ୍ମାନ
* ଫକୀରମୋହନ ସାହିତ୍ୟ ସଂସଦ ଗଳ୍ପ ପୁରସ୍କାର

## ଆଧାର 
ଶ୍ରେଣୀ:୧୯୬୩ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭଦ୍ରକ ଜିଲ୍ଲାର ଲୋକ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ ଲୋକ
ଟ୍ରୋପିକାମାଇଡ

**ଟ୍ରୋପିକାମାଇଡ** (ଇଂରାଜୀ ଭାଷାରେ **Tropicamide**, ଏକ ବିକ୍ରୟ ନାମ **ମାଇଡ୍ରିଆସିଲ**, ଏକ ମାଇଡ୍ରିଆଟିକ ବା ଆଖି ପିତୁଳାକୁ ବିଷ୍ଫାରିତ କରୁଥିବା ଔଷଧ (dilate the pupil) ଓ ଏହାଦ୍ୱାରା ଆଖି ପରୀକ୍ଷା (examination of the eye) ସୁଗମ ହୁଏ । ଏହା ଆଖି ଡ୍ରପ (eye drops) ଆକାରରେ ବ୍ୟବ‌ହାର କରାଯାଏ । ଏହାର ପ୍ରଭାବ ୪୦ ମିନିଟ ମଧ୍ୟରେ ଆରମ୍ଭ ହୋଇ ପ୍ରାୟ ଏକ ଦିନ ପର୍ଯ୍ୟନ୍ତ ରହେ ।  ଏହା ଆଣ୍ଟିକୋଲିନର୍ଜିକ (anticholinergic ) ଶ୍ରେଣୀର ଆଣ୍ଟିମସ୍କାରାଇନିକ (antimuscarinic ) ବିଭାଗର ଏକ ଔଷଧ । ଏହି ଔଷଧଦ୍ୱାରା ଚକ୍ଷୁର ମାଂସପେଶୀଗୁଡ଼ିକ ସମ୍ବେଦନରହିତ ହୋଇଯାଆନ୍ତି । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ୧୫ ମି:ଲି: ବୋତଲର ହୋଲସେଲ ମୂଲ୍ୟ ୪.୧୯ରୁ ୪.୫୫ ଆମେରିକୀୟ ଡଲାର ।  ଯୁକ୍ତରାଷ୍ଟ୍ର ଆମେରିକାରେ ଏହାର ଏକ କୋର୍ଷର ମୂଲ୍ୟ ୨୫ ଆମେରିକୀୟ ଡଲାରରୁ କମ୍ ।

## ଆଧାର 
ଶ୍ରେଣୀ:ଔଷଧ
ଭାରତୀୟ ଦଣ୍ଡବିଧି ସଂହିତା ଦଫା ୩୦୯

**ଭାରତୀୟ ଦଣ୍ଡବିଧି ସଂହିତାର ଦଫା ୩୦୯**, ଆତ୍ମହତ୍ୟାର ପ୍ରୟାସ ପାଇଁ ଦଣ୍ଡ ବିଧାନ କରିଥାଏ । ଏହି ଦଫା ଅନ୍ତର୍ଗତ ଅପରାଧ ପାଇଁ ଅତି ବେଶୀରେ ୧ ବର୍ଷ ପାଇଁ କାରାଦଣ୍ଡର ବ୍ୟବସ୍ଥା ରହିଛି ।
ଏହି ଦଫାକୁ ହଟାଇ ଦେବାପାଇଁ ଅନେକ ସୂତ୍ରରୁ ଆବେଦନ କରାଯାଇଛି । ୧୯୯୬  ଜ୍ଞାନକୋୖର ମୋକଦ୍ଦମାରେ ଭାରତୀୟ ଉଚ୍ଚତମ ନ୍ୟାୟାଳୟର ଏକ ୫ ଜଣିଆ ଖଣ୍ଡପୀଠ ଘୋଷଣା କରିଥିଲେ ଯେ ଏହି ନିୟମ ସମ୍ବିଧାନର ଧାରା ୨୧କୁ ଉଲ୍ଲଘଂନ କରୁନାହିଁ । ଭାରତର ଆଇନ କମିଶନ ମଧ୍ୟ ଏହି ଧାରାର ଅପସାରଣ ପାଇଁ ପ୍ରସ୍ତାବ ଦେଇଥିଲେ । ଏ ସମ୍ପର୍କରେ ସଂସଦରେ ଏକ ଚିଠା ଆଇନ ଅଣାଯାଇଥିଲା ଯଦିଓ ଏହା ଆଇନରେ ପରିଣତ ହୋଇ ପାରିନଥିଲା ।  ୨୦୧୧ରେ ଉଚ୍ଚତମ ନ୍ୟାୟାଳୟ ଏହି ଧାରାର ବିଲୋପ ପାଇଁ ବିଚାର ନିମନ୍ତେ ସଂସଦକୁ ସୁପାରିଶ କରିଥିଲେ । ଯଦିଓ ଏପର୍ଯ୍ୟନ୍ତ ଏହି ଧାରା ପୂର୍ବପରି ରହିଛି, ମାନସିକ ସ୍ୱାସ୍ଥ୍ୟର ଯତ୍ନ ଆଇନ,୨୦୧୩ (Mental Healthcare Bill) ଆତ୍ମହତ୍ୟାର ପ୍ରୟାସକୁ ଦଣ୍ଡମୁକ୍ତ କରିଦେଇଚି । 

## ଦଫାର ବିଷୟ 

ଅନୁବାଦ - "ଦଫା ୩୦୯. ଆତ୍ମହତ୍ୟା ପାଇଁ ପ୍ରୟାସ : ଯେଉଁ ବ୍ୟକ୍ତି ଆତ୍ମହତ୍ୟା କରିବାକୁ ଚେଷ୍ଟା କରନ୍ତି ଓ ସେଇ ଅପରାଧ କରିବା ପାଇଁ କୋୖଣସି ବି କାର୍ଯ୍ୟ କରନ୍ତି, ତାଙ୍କୁ ସରଳ କାରାଦଣ୍ଡ, ଯାହାର ଅବଧି ଏକ ବର୍ଷ ପର୍ଯ୍ୟନ୍ତ ବଢ଼ା ଯାଇପାରେ, କିମ୍ବା ଜୋରିମାନା କିମ୍ବା ଉଭୟ ଦଣ୍ଡରେ ଦଣ୍ଡିତ କରାଯିବ ।"

## ଅଣ ଅପରାଧ ଭାବେ ଘୋଷଣା 
ମାନସିକ ସ୍ୱାସ୍ଥ୍ୟର ଯତ୍ନ ଆଇନ (Mental Healthcare Bill) ଗୃହୀତ ହେବା ପରେ, ଆତ୍ମହତ୍ୟାର ପ୍ରୟାସ ଆଉ ଅପରାଧ ଭାବେ ପରିଗଣିତ ହେବ ନାହିଁ । ଏହି ଆଇନ ରାଜ୍ୟସଭା ଓ ଲୋକ ସଭାର ଅନୁମୋଦନ ଲାଭ କରି ସାରିଛି ।  ଏହି ଆଇନ ଅନୁଯାୟୀ, "ଭାରତୀୟ ଦଣ୍ଡବିଧି ସଂହିତାର ଧାରା ୩୦୯ର ବ୍ୟବସ୍ଥା ସତ୍ତ୍ୱେ, ଯେଉଁ ବ୍ୟକ୍ତି ଆତ୍ମହତ୍ୟା ପାଇଁ ଚେଷ୍ଟା କରନ୍ତି, ପ୍ରମାଣ ନହେବା ପର୍ଯ୍ୟନ୍ତ, ତାଙ୍କୁ ଭୀଷଣ ମାନସିକ ଚାପରେ ପୀଡ଼ିତ ହୋଇଥିବା ଗ୍ରହଣ କରାଯିବ ଓ ତାଙ୍କ ବିରୁଦ୍ଧରେ ଉକ୍ତ ଆଇନ ଅନୁଯାୟୀ କୌଣସି ମୋକଦମା କରାଯିବ ନାହିଁ ଓ କୌଣସି କାର୍ଯ୍ୟାନୁଷ୍ଠାନ ମଧ୍ୟ ଗ୍ରହଣ କରାଯିବ ନାହିଁ ।

## ଆଧାର 
## ଅଧିକ ଦେଖନ୍ତୁ 
* ଆତ୍ମହତ୍ୟା ସମ୍ପର୍କିତ ଆଇନ

ଶ୍ରେଣୀ:ଭାରତୀୟ ଆଇନ
ପ୍ରୋଜେସ୍ଟିରନ ଯୋନୀପଥ ମୁଦ୍ରିକା

**ପ୍ରୋଜେସ୍ଟିରନ ଯୋନୀପଥ ମୁଦ୍ରିକା** (ଇଂରାଜୀ ଭାଷାରେ **Progesterone vaginal ring**, ଅନ୍ୟ ନାମ **ପ୍ରୋଜେସ୍ଟିରନ-କେବଳ ଯୋନୀପଥ ମୁଦ୍ରିକା**) ଏକ ପ୍ରକାର ଯୋନୀପଥ ମୁଦ୍ରିକା (vaginal ring) ଯାହା ଶିଶୁର ସ୍ତନ୍ୟପାନ ଅବଧିରେ ମାତାର ଜନ୍ମ ନିରୋଧ ନିମନ୍ତେ ବ୍ୟବ‌ହାର କରାଯାଏ । ଗୋଟିଏ ମୁଦ୍ରିକା ଯୋନୀପଥରେ (vagina) ୩ମାସ ପର୍ଯ୍ୟନ୍ତ ରଖାଯାଏ ।

ଏହାର ପାର୍ଶ୍ୱ ପ୍ରତିକ୍ରିୟାରେ ଯୋନୀପଥ ସ୍ରାବ (vaginal discharge) ଓ ପରିସ୍ରା କଲାବେଳେ (urination) ଯନ୍ତ୍ରଣା ହୋଇପାରେ । ଏହାର ବ୍ୟବ‌ହାର ଅବଧିରେ ଋତୁସ୍ରାବ ପ୍ରାୟ ଆରମ୍ଭ ହୁଏନାହିଁ । ଏହାର ବ୍ୟବ‌ହାର ଅବଧିରେ ସ୍ତନ୍ୟଦୁଗ୍ଧ ତିଆରିରେ କୌଣସି ସମସ୍ୟା ହେଉନଥିବାରୁ ନିର୍ଦ୍ଦିଷ୍ଟ ଭାବରେ ଏହି କାରଣରୁ ଏହା ତିଆରି ହୋଇଛି ।  ଏହାଦ୍ୱାରା ପ୍ରୋଜେସ୍ଟିରନ (progesterone) ହରମୋନ ଧୀରେ ନିର୍ଗତ ହେବାରୁ କାର୍ଯ୍ୟକ୍ଷମ ହୁଏ । ସନ ୨୦୧୪ରେ ଏହା ଦକ୍ଷିଣ ଓ ମଧ୍ୟ ଆମେରିକା (Central American) ଆଦି ଦେଶମାନଙ୍କରେ ମିଳୁଛି । ଏହା ପୋପୁଲେସନ କାଉନସିଲଦ୍ୱାରା (Population Council) ପ୍ରସ୍ତୁତ ହୋଇ **ପ୍ରୋଜେରିଙ୍ଗ** ନାମରେ ବିକ୍ରୟ ହେଉଛି ।

## ଆଧାର 
ଶ୍ରେଣୀ:ଔଷଧ
ଗୋପାଳ କୃଷ୍ଣ ଗାନ୍ଧୀ

**ଗୋପାଳ କୃଷ୍ଣ ଦେବଦାସ ଗାନ୍ଧୀ** (ଜନ୍ମ ଏପ୍ରିଲ ୨୨   , ୧୯୪୬ ) ଜଣେ  ଅବସରପ୍ରାପ୍ତ ଭାରତୀୟ ପ୍ରଶାସନିକ ସେବା ଅଧିକାରୀ ଓ କୂଟନୈତିକ ଅଧିକାରୀ ।  ସେ ଭାରତ ସରକାରଙ୍କ ବିଭିନ୍ନ ପ୍ରଶାସନିକ ପଦବୀରେ କାର୍ଯ୍ୟ କରିବା ସହ କୂଟନୈତିକ ସ୍ତରରେ ବିଶେଷ ଭାବରେ ଜଡ଼ିତ ରହିଥିଲେ । ସେ ଦକ୍ଷିଣ ଆଫ୍ରିକା, ଇଂଲଣ୍ଡ ଆଦି ଦେଶରେ ଭରତର କୂଟନୈତିକ ଅଧିକାରୀ ଓ ରାଷ୍ଟ୍ରଦୂତ ଭାବରେ ବହୁ କାଳ ଅବସ୍ଥାପିତ ହେଇଥିଲେ ।

## ପ୍ରାରମ୍ଭିକ ଜୀବନୀ ଓ ପ୍ରଚ୍ଛଦ 
ଗୋପାଳକୃଷ୍ଣ ମହାତ୍ମା ଗାନ୍ଧୀଙ୍କ ପୌତ୍ର (ପିତାଙ୍କ ପରିବାର ପଟରୁ) ତଥା ଚକ୍ରବର୍ତ୍ତୀ ରାଜଗୋପାଳଚାରୀଙ୍କ ମଧ୍ୟ ପୌତ୍ର (ମାତାଙ୍କ ପରିବାର ପଟରୁ) । ସେ ଦେବଦାସ ଓ ଲକ୍ଷ୍ମୀ ଗାନ୍ଧୀଙ୍କ ପୁତ୍ର ତଥା ରାଜମୋହନ ଗାନ୍ଧୀ, ସ୍ୱର୍ଗତ ରାମଚନ୍ଦ୍ର ଗାନ୍ଧୀ ତଥା ଶ୍ରୀମତୀ ତାରା ଭଟ୍ଟାଚାର୍ଯ୍ୟ (ଗାନ୍ଧୀ)ଙ୍କ ସାନ ଭାଇ । 

## ଶିକ୍ଷା ଓ କାର୍ଯ୍ୟ ଜୀବନୀ 
ଗୋପାଳ କୃଷ୍ଣ ଦିଲ୍ଲୀ ବିଶ୍ୱବିଦ୍ୟାଳୟ ଅଧିନସ୍ଥ ସେଣ୍ଟ ସ୍ଟିଫେନ କଲେଜରୁ ଇଂରାଜୀ ଭାଷା ସାହିତ୍ୟରେ ସ୍ନାତକୋତ୍ତର ଉପାଧି ଲାଭ କରିଥିଲେ । 

ଏହାପରେ ସେ ୧୯୬୮ ମସିହାରେ ସର୍ବଭାରତୀୟ ପ୍ରଶାସନିକ ସେବା (ଆଇ.ଏ.ଏସ୍.)ରେ ଅଫିସର ଭାବରେ ଯୋଗଦାନ କରି ୧୯୮୫ ମସିହା ଯାଏ ତାମିଲନାଡୁ ରାଜ୍ୟରେ କାର୍ଯ୍ୟରତ ଥିଲେ । ତା'ପରେ ୧୯୮୫ ମସିହାରୁ ୧୯୮୭ ମସିହା ଯାଏ ଭାରତର ଉପ-ରାଷ୍ଟ୍ରପତିଙ୍କ ସଚିବ ଭାବରେ, ୧୯୮୭ ମସିହାରୁ ୧୯୯୨ ମସିହା ଯାଏ ଭାରତର ରାଷ୍ଟ୍ରପତିଙ୍କ ଯୁଗ୍ମ ସଚିବ ଭାବରେ କାର୍ଯ୍ୟ କରିଥିଲେ । ଏହା ପରେ ସେ ଲଣ୍ଡନଠାରେ ଭାରତୀୟ ଦୂତାବାସରେ ସଂସ୍କୃତି ମନ୍ତ୍ରୀ ଭାବରେ ଓ ଲଣ୍ଡନସ୍ଥିତ ନେହେରୁ କେନ୍ଦ୍ରର ନିର୍ଦ୍ଦେଶକ ଭାବରେ କାର୍ଯ୍ୟ କରିଥିଲେ । ଏହାଛଡ଼ା ସେ ଦକ୍ଷିଣ ଆଫ୍ରିକା, ଶ୍ରୀଲଙ୍କା, ନରୱେ, ଆଇସ୍‍ଲାଣ୍ଡର ରାଷ୍ଟ୍ରଦୂତ ଭାବରେ ମଧ୍ୟ କାର୍ଯ୍ୟ କରି ୨୦୦୩ ମସିହାରେ ଅବସର ଗ୍ରହଣ କରିଥିଲେ । 

୨୦୦୪ ମସିହା ଡିସେମ୍ବର ମାସରେ ପଶ୍ଚିମବଙ୍ଗ ରାଜ୍ୟର ରାଜ୍ୟପାଳ ଭାବରେ ଯୋଗ ଦେଇଥିଲେ ଓ ଏହି ସମୟ ମଧ୍ୟରେ ସେ ସ୍ୱଳ୍ପ ସମୟ ପାଇଁ ବିହାର ରାଜ୍ୟର ରାଜ୍ୟପାଳ ଭାବରେ ଯୁଗ୍ମ ଦାୟିତ୍ୱ ତୁଲେଇ ଥିଲେ ।

ସେ ଚେନ୍ନାଇର କଳା କ୍ଷେତ୍ର ଫାଉଣ୍ଡେସନର ଚେୟାରମ୍ୟାନ ଭାବରେ ୨୦୧୧ରୁ ୨୦୧୪ ମସିହା ଯାଏ, ଇଣ୍ଡିଆନ ଇନ୍‍ଷ୍ଟିଟ୍ୟୁଟ୍ ଅଫ ଆଡଭାନ୍ସଡ୍ ଷ୍ଟଡିର ଚେୟାରମ୍ୟାନ ଭାବରେ ୨୦୧୨ ମସିହାରୁ ୨୦୧୪ ମସିହା ଯାଏ କାର୍ଯ୍ୟରତ ଥିଲେ ।

ଏହା ସହିତ ଗୋପାଳକୃଷ୍ଣ ଅଶୋକ ବିଶ୍ୱବିଦ୍ୟାଳୟରେ ଶିକ୍ଷାଦାନ ମଧ୍ୟ କରିଥାନ୍ତି ।

## ବିବାଦୀୟ ମନ୍ତବ୍ୟ 
୧୫ ତମ ଡି. ପି. କୋହଲୀ ସ୍ମାରକୀ ଭାଷଣ ଦେବା ଅବସରରେ ସେ କେନ୍ଦ୍ରୀୟ ଅନ୍ୱେଷଣ ବ୍ୟୁରୋ (CBI)କୁ ସରକାରଙ୍କ ସ୍ୱାର୍ଥ ହାସଲ ପାଇଁ ଅସ୍ତ୍ର ଭାବରେ ବ୍ୟବହୃତ ହେଉଥିବା କଥା କହି ବିବାଦୀୟ ହେଇ ପଡ଼ିଥିଲେ । 

## ବ୍ୟକ୍ତିଗତ ଜୀବନୀ 
ଗୋପାଳ କୃଷ୍ଣ ଓ ତାଙ୍କ ପତ୍ନୀ ତାରା ଗାନ୍ଧୀଙ୍କ ଦୁଇଟି କନ୍ୟା ସନ୍ତାନ ରହିଛନ୍ତି । 

## ରଚିତ ପୁସ୍ତକ 
**ହିନ୍ଦୀ **
* *ଶରଣମ୍* - ଇଂରାଜୀ ଭାଷାରେ *Refuge* ନାମରେ ଅନୁବାଦିତ
* *ଦାରା ଶୁକୋଃ*,
* *କୋଇ ଅଚ୍ଛା ସା ଲଡ଼କା* (ବିକ୍ରମ ଶେଠଙ୍କଦ୍ୱାରା *A Suitable Boy* ନାମରେ ଅନୁବାଦିତ)

**ଇଂରାଜୀ **
* *Gandhi and South Africa* - ଗାନ୍ଧୀ ଓ ଦକ୍ଷିଣ ଆଫ୍ରିକା
* *Gandhi and Sri Lanka* - ଗାନ୍ଧୀ ଓ ଶ୍ରୀଲଙ୍କା
* *Nehru and Sri Lanka* - ନେହେରୁ ଓ ଶ୍ରୀଲଙ୍କା
* *India House, Colombo: Portrait of a Residence*
* *Gandhi Is Gone. Who Will Guide Us Now?* (edited) 
* *A Frank Friendship/ Gandhi and Bengal: A Descriptive Chronology* (compiled and edited).

## ଟୀକା 
ଶ୍ରେଣୀ:୧୯୪୬ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ନିହାରିକା ସିଂହ

**ନିହାରିକା ସିଂହ** (ଜନ୍ମ: ୩୧ ଅଗଷ୍ଟ ୧୯୮୨) ଜଣେ ଭାରତୀୟ କଥାଚିତ୍ର ଅଭିନେତ୍ରୀ । ସେ ୨୦୦୫ରେ ଫେମିନା ମିସ୍ ଇଣ୍ଡିଆ ଆର୍ଥର ବିଜୟିନୀ ହୋଇଥିଲେ । ୨୦୧୨ରେ ସେ ମିସ୍ ଲଭ୍‌ଲି କଥାଚିତ୍ର ଜରିଆରେ ଅଭିନୟ ଜଗତରେ ପ୍ରବେଶ କରିଥିଲେ ।

## ପ୍ରାରମ୍ଭିକ ଜୀବନ
ନିହାରିକା ୩୧ ଅଗଷ୍ଟ ୧୯୮୨ରେ ଜନ୍ମଗ୍ରହଣ କରିଥଲେ । ସେ ତାଙ୍କ ପିଲାଦିନ ପ୍ରାୟତଃ ଉତ୍ତର ଉତ୍ତର ଭାରତର ଛୋଟ ଛୋଟ ସ‌ହର ଏବଂ ପାହଡ଼ିଆ ଜାଗରେ କାଟିଥିଲେ । ସେତେବେଳେ ତାଙ୍କ ବାପା ଉତ୍ତର ପ୍ରଦେଶର ପ୍ରର୍ଯ୍ୟଟକ ବିଭାଗରେ କାର୍ଯ୍ୟ କରୁଥିଲେ ଏବଂ ବିଭାଜନ ପରେ ସେ ଉତ୍ତରାଖଣ୍ଡର ପର୍ଯ୍ୟଟନ ଉନ୍ନୟନ ବିଭାଗର ସଦସ୍ୟ ଭାବରେ କାର୍ଯ୍ୟ କରିଥିଲେ । ମାତ୍ର ୪ବର୍ଷ ବୟସରେ ସେ ଏକ ମଞ୍ଚରେ ଭାରତ ନାଟ୍ୟମ ନୃତ୍ୟ ପ୍ରଦର୍ଶନ କରିଥିଲେ ।

## ମଡେଲିଂ
ନିହାରିକା ୧୭ବର୍ଷ ବୟସରେ ଡେରାଡୁନରେ ଏକ ସ୍ଥାନୀୟ କାର୍ଯ୍ୟକ୍ରମ ଜରିଆରେ ମଡେଲିଂରେ ପ୍ରବେଶ କରିଥିଲେ  । ଏହାପରେ ସେ ଦିଲ୍ଲୀରେ ଶ୍ରୀ ରାମ କଲେକ ଅଫ୍ କମର୍ସ‌ରେ ସେ ବାଣିଜ୍ୟରେ ସ୍ନାତକ ହାସଲ ପାଇଁ ଯୋଗ ଦେଇଥିଲେ ଏବଂ ସେଠାରେ ମଧ୍ୟ ସେ ତାଙ୍କ ମଡେଲିଂ କାର୍ଯ୍ୟ ଜାରି ରଖିଥିଲେ । ମାତ୍ର ସେ ୨୦୦୩ରେ ପାଠପଢ଼ା ଅଧାରୁ ଛାଡ଼ି ମୁମ୍ବାଇ ଚାଲିଯାଇଥିଲେ । ୨୦୦୫ରେ ନିହାରିକା ଫେମିନା ମିସ୍ ଇଣ୍ଡିଆ ପ୍ରତିଯୋଗୀତାରେ ଭାଗନେଇଥିଲେ । ସେଠାରେ ତାଙ୍କୁ ମିସ୍ ଇଣ୍ଡିଆ ଆର୍ଥ ପୁରସ୍କାର ମିଳିଥିଲା । ଏଥିସ‌ହ ମିସ୍ ଫଟୋଜେନିକ୍ ଏବଂ ମିସ୍ ବିଉଟିଫୁଲ ହେୟାର ପୁରସ୍କା ମଧ୍ୟ ତାଙ୍କୁ ମିଳିଥିଲା । ସେହିବର୍ଷ ଫିଲିପାଇନ୍ସରେ ଅନୁଷ୍ଠିତ ମିସ୍ ଆର୍ଥ ପ୍ରତିଯୋଗୀତାରେ ସେ ଭାରତର ଅଧକ୍ଷତା କରିଥିଲେ । ସେ କିଛି ଦୂରଦର୍ଶନ ବିଜ୍ଞାପନରେ ଅଭିନୟ କରିବା ସ‌ହ କିଛି ଆଲବମ୍‌ରେ ମଧ୍ୟ ଅଭିନୟ କରିଥିଲେ । ନିହାରିକା 'ବନୁଙ୍ଗି ମିସ୍ ଇଣ୍ଡିଆ' କାର୍ଯ୍ୟକ୍ରମର ମଧ୍ୟ ଉପସ୍ଥାପନା କରିଥିଲେ ।

## ଅଭିନୟ ଜୀବନ
୨୦୦୬ରେ ସେ ରାଜ କନ‌ୱରଙ୍କ ସ‌ହ ୧୦ଟି ଚଳଚ୍ଚିତ୍ର ପାଇଁ ଚୁକ୍ତି କରିଥିଲେ । ମାତ୍ର ସେହି ଚଳଚ୍ଚିତ୍ରଗୁଡ଼ିକ ନିର୍ମାଣ ହୋଇପାରିନଥିଲା । ଏହାପରେ ଜନ୍ ମାଥ୍ୟୁ ମାଟ୍ଟାନ ଏବଂ ଟି-ସିରିଜ୍ ତାଙ୍କୁ 'ଏ ନିଉ ଲଭ୍ ଇଷ୍ଟୋରୀ' ଚଳଚ୍ଚିତ୍ରରେ ଗାୟକ ହିମେସ ରସୈମିୟାଙ୍କ ସ‌ହ ସୁଯୋଗ ଦେଇଥିଲେ । ଏହାପରେ ସେ ମୁଧ ମୁଧ କେ ନା ଦେଖ୍ ମୁଧ ମୁଧ କେ ଏବଂ ପ୍ରାଇଭେଟ ନମ୍ବର ଚଳଚ୍ଚିତ୍ରରେ କାର୍ଯ୍ୟ କରିଥିଲେ, ମାତ୍ର ଏହି ଚଳଚ୍ଚିତ୍ରଗୁଡ଼ିକ ମୁକ୍ତିଲାଭ କରିପାରିନଥିଲା । 

ନିହାରିକା ୨୦୧୨ରେ ମିସ୍ ଲଭ୍‌ଲୀ ଜରିଆରେ ଅଭିନୟ ଜଗତରେ ପ୍ରବେଶ କରିଥିଲେ । ଏହି ଚଳଚ୍ଚିତ୍ର ପାଇଁ ତାଙ୍କୁ ୨୦୧୫ରେ IBNଲାଇଭ୍‌ ମୁଭି ଆୱାର୍ଡ଼ରେ ଶ୍ରେଷ୍ଠ ନବାଗତା ପୁରସ୍କା ପାଇଥିଲେ ।

ନିହାରିକା ଫିଲ୍ମ ଆଣ୍ଡ ଟେଲିଭିଜିନ ଇନିଷ୍ଟିଚିଉଟ୍ ଅଫ୍ ଇଣ୍ଡିଆରୁ ଅଭିନୟ ଶିକ୍ଷା ନେଇଥିଲେ ।

## ଅନ୍ୟାନ୍ୟ କାର୍ଯ୍ୟ
୨୦୦୫ରେ ନିହାରିକାଙ୍କୁ ଉତରରାଖଣ୍ଡର 'ରୋଟାରୀ ବ୍ଲଡ୍ ବ୍ୟାଙ୍କ'ର ପ୍ରମୁଖ ଦୂତ ଭାବରେ ନିଯୁକ୍ତି କାରାଯାଇଥିଲା ।

## ଅଭିନୀତ କଥାଚିତ୍ର
* ୨୦୧୨: ମିସ୍ ଲଭ୍‌ଲୀ - ପିଙ୍କି/ସୋନୀକା/ପୂଜା
* ୨୦୧୩: ଏ ନିଉ ଲଭ୍ ଇଷ୍ଟୋରୀ - କାମ୍ୟା ଧନରାଜ
* ୨୦୧୩: ଅନ‌ୱର କା ଅଜବ କିସ୍ସା - ଆୟେଶା
* ୨୦୧୫: ସୋହରା ବ୍ରିଜ୍ - ରିଆ

## ଆଧାର
## ଅଧିକ ତ‌ଥ୍ୟ
* 

ଶ୍ରେଣୀ:୧୯୮୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ଫେମିନା ମିସ୍ ଇଣ୍ଡିଆ ବିଜୟିନୀ
ଶ୍ୟାମସୁନ୍ଦର ରାଜଗୁରୁ

**ଶ୍ୟାମସୁନ୍ଦର ରାଜଗୁରୁ** (୧୨ ଫେବୃଆରୀ ୧୮୬୬- ୧୭ ଜୁଲାଇ ୧୯୦୯) ଓଡ଼ିଶାର ଜଣେ ପ୍ରାବନ୍ଧିକ ଥିଲେ ।

## ଜୀବନୀ 
### ବାଲ୍ୟ ଜୀବନ ଓ ଶିକ୍ଷା 
୧୮୬୬ ଖ୍ରୀଷ୍ଟାବ୍ଦରେ ପାରଳାର ରାଜଗୁରୁ ବଂଶରେ ଶ୍ୟାମସୁନ୍ଦର ରାଜଗୁରୁ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ରଘୁନାଥ ରାଜଗୁରୁ,ବାଲ୍ୟ ସମୟରେ ପ୍ରାଥମିକ ଶିକ୍ଷା ସମାପନ କରି କିଶୋର ବୟସରେ ସେ ସଂସ୍କୃତ ଓ ପରୋହିତ ଉଚିତ କର୍ମକାଣ୍ଡ ଅଧ୍ୟୟନ କରିଥିଲେ । ଏହା ପରେ ୧୮୮୨ରେ ଷୋହଳ ବର୍ଷ ବୟସରେ ସେ ଇଂରାଜୀ ଶିକ୍ଷା ପ୍ରାରମ୍ଭ କରି ୧୮୮୭ ମସିହାରେ ଖ୍ରୀଷ୍ଟାବ୍ଦରେ ପାରଳା ହାଇସ୍କୁଲରୁ ପ୍ରବେଶିକା ପରୀକ୍ଷାରେ ପ୍ରଥମ ଶ୍ରେଣୀରେ ଉତ୍ତୀର୍ଣ୍ଣ ହୋଇଥିଲେ । ବ୍ରହ୍ମପୁର କଲେଜରୁ ୧୮୯୦ରେ ଏଫ୍ ଏ ଓ ରାଜମହେନ୍ଦ୍ର ଗଭର୍ଣ୍ଣମେଣ୍ଟ କଲେଜରୁ ୧୮୯୨ ଖ୍ରୀଷ୍ଟାବ୍ଦରେ ବି ଏ ପରୀକ୍ଷାରେ ଉତ୍ତୀର୍ଣ୍ଣ ହୋଇଥିଲେ ।

#### ରାଜବଂଶର ଅଧ୍ୟାପକ 
ଏହା ପରେ ଶ୍ୟାମସୁନ୍ଦର ତତ୍କାଳିନ ପାରଳାର ଦ୍ୱିତୀୟ ରାଜକୁମାର ପଦ୍ମନାଭ ନାରାୟଣ ଦେବଙ୍କର ଅଧ୍ୟାପକ କାର୍ଯ୍ୟରେ ୧୮୯୨ ଖ୍ରୀଷ୍ଟାବ୍ଦ ମାର୍ଚ୍ଚ ୫ ତାରିଖରୁ ନିଯୁକ୍ତ ହୋଇଥିଲେ । ପରେ ଶ୍ରୀ କୃଷ୍ଣଚନ୍ଦ୍ର ଗଜପତି ନାରାୟଣ ଦେବଙ୍କ ଅଧ୍ୟାପନା ଭାର ମଧ୍ୟ ସେ ଗ୍ରହଣ କରିଥିଲେ । ଓଡ଼ିଆ ଭାଷାକୁ ଗଞ୍ଜାମର ଅନ୍ୟତମ କଚେରି ଭାଷା ସ୍ୱରୂପରେ ଗୃହୀତ କରାଇବା ପାଇଁ ସେତେବେଳେ କେତେକ ନେତୃସ୍ଥାନୀୟ ଓଡ଼ିଆମାନେ ଉଦ୍ୟମ କରୁଥିଲେ । ଶ୍ୟାମସୁନ୍ଦର କଲେଜରେ ପଢ଼ି ସୁଦ୍ଧା ଏହି ଆନ୍ଦୋଳରେ ଯୋଗଦାନ କରିଥିଲେ । ଏହା କରାଇବା ଲାଗି ସେ ନିଜ ଛାତ୍ରାବାସରେ ପାରଳାର 'ଉତ୍କଳହିତୈଷିଣୀ ସଭା' ସଂସ୍ଥାପନ କରି ଆଜୀବନ ତାହାର ସଭାପତି ରୂପେ କାର୍ଯ୍ୟ ନିର୍ବାହ କରିଥିଲେ । ଏହା ପରେ ନିଜ ଅକ୍ଷୁର୍ଣ୍ଣ ପନ୍ଦର ବର୍ଷ କାଳ ପାରଳା ମ୍ୟୁନିସିପାଲିଟିର ସଭାପତି ରୂପେ ପରିଚାଳନ କରିଥିଲେ । ଏହା ଛଡ଼ା ସେ କିଛି ସମୟ ପାଇଁ ଶ୍ରୀକାକୋଲ ତାଲୁକା ବୋର୍ଡ଼ ଓ ଗଞ୍ଜାମ ଜିଲ୍ଲା ବୋର୍ଡ଼େ ସଭ୍ୟ ହୋଇ ସେ ନିଜ କର୍ତ୍ତବ୍ୟ ପାଳନ କରିଥିଲେ ।

ପାରଳାଖେମୁଣ୍ଡିର ଶ୍ରୀ ପଦ୍ମନାଭ ରଙ୍ଗାଳୟର ସକଳ ବନ୍ଦୋବସ୍ତ ଓ ପରିଚାଳନା ଭାର ଶ୍ୟାମସୁନ୍ଦର ନିଭାଉଥିଲେ । 'ଗଞ୍ଜାମ ନିଉସ୍' ନାମକ ଇଂରାଜୀ ସାପ୍ତାହିକ ପତ୍ରିକାର ସମ୍ପାଦକ ଭାବେ ମଧ୍ୟ କାମ କରିଥିଲେ ।

### ସାହିତ୍ୟ ପ୍ରତି ଅବଦାନ 
ଓଡ଼ିଆ ସାହିତ୍ୟ ପ୍ରତି ଶ୍ୟାମସୁନ୍ଦରଙ୍କ ଗଭୀର ଆଗ୍ରହ ଥିଲା । ପୁରାତନ ତାଳପତ୍ର ପୋଥି ଆଦି ସଙ୍ଗ୍ରହ କରି ପଢ଼ିବାରେ ସେ ସୁଖ ପାଉଥିଲେ । କର୍ଣ୍ଣାଟ ରାଗରାଗିଣୀରେ କେତେକ ଗୀତ ରଚନା କରି ସେ ଓଡ଼ିଶୀ ସଙ୍ଗୀତର ଦାକ୍ଷିଣାତ୍ୟ ରୀତିକୁ ଉନ୍ନତ କରିଥିଲେ । 'Feasts and Fasts of the Oriyas' ନାମକ ଖଣ୍ଡିଏ କ୍ଷୁଦ୍ର ସଂକଳନଟିଏ ରାଜଗୁରୁ ଲେଖିଥିଲେ ।
ଗଞ୍ଜାମ ଜିଲ୍ଲାରେ କଚେରୀରେ ତେଲୁଗୁ ବଦଳରେ ଓଡ଼ିଆ ଭାଷା ପ୍ରଚଳନ ପାଈଁ ରାଜଗୁରୁଙ୍କ ଭୂମିକା ଅତୁଳନୀୟ ।

### ଦେହତ୍ୟାଗ 
ପାରଳାର କୀର୍ତ୍ତିଚନ୍ଦ୍ର ଶ୍ରୀ ଗୌରଚନ୍ଦ୍ର ଗଜପତି ନାରାୟଣ ଦେବ ମହାରାଜ ସି ଆଇ ଇଙ୍କ ଅକାଳ ବିଯୋଗ ହେତୁ ନାବାଳକ ଯୁବରାଜ ମହୋଦୟ ମାନ୍ଦ୍ରାଜ ନଗରସ୍ଥ ନ୍ୟୁଇଂଟନ ରାଜକୁମାର ସ୍କୁଲରେ ସର୍କାରଙ୍କ ଆଦେଶମତେ ଶିକ୍ଷା ପ୍ରାପ୍ତ ହୋଇଥିଲେ । ସେହି ଦିନରୁ ରାଜଗୁରୁଙ୍କ ରାଜକୀୟ ସମ୍ପର୍କ ବନ୍ଦ ରହିଲା । ଏହା ଯୋଗୁଁ ରାଜଗୁରୁ ପୀଡ଼ିତ ହୋଇ ରୁଗ୍ଣ ହୋଇପଡ଼ିଲେ ।

୧୯୦୯ ମସିହାରେ ଶ୍ୟାମସୁନ୍ଦରଙ୍କ ପରଲୋକ ଗମନରେ ଦୁଃଖ ପ୍ରକାଶ କରି ଜିଲ୍ଲା କଲେକ୍ଟର ମ୍ୟୁନିସିପାଲିଟିର ବାର୍ଷିକ ରିପୋର୍ଟରେ ଉଲ୍ଲେଖ କରିଥିଲେ -

## ରଚନାବଳୀ 
ଓଡ଼ିଆ ଛନ୍ଦ ଓ ସାହିତ୍ୟ ଉପରେ ଶ୍ୟାମସୁନ୍ଦର ରାଜଗୁରୁ ଉତ୍କଳ ସାହିତ୍ୟ ପତ୍ରିକାରେ ଅନେକ ପ୍ରବନ୍ଧ ଲେଖିଥିଲେ । ତାଙ୍କ ଲିଖିତ ପ୍ରବନ୍ଧଗୁଡ଼ିକର ସଂକଳନ ଓଡ଼ିଶା ସାହିତ୍ୟ ଏକାଡେମୀଦ୍ୱାରା 'ପ୍ରବନ୍ଧାବଳୀ' ନାମରେ ପ୍ରକାଶିତ ହୋଇଛି । 

## ଆଧାର 
ଶ୍ରେଣୀ:୧୮୬୬ ଜନ୍ମ
ଶ୍ରେଣୀ:୧୯୦୯ ମୃତ୍ୟୁ
ଶ୍ରେଣୀ:ଗଜପତି ଜିଲ୍ଲାର ଲୋକ
କୁଣ୍ଡଳ ପୁର

**କୁଣ୍ଡଳ ପୁର** ଭାରତର ମଧ୍ୟପ୍ରଦେଶରେସ୍ଥିତ ଏକ ସହର ଅଟେ ଯାହା ଦମୋହରୁ ୩୫&nbsp; କିଲୋମିଟର ଦୂରରେସ୍ଥିତ । ଏହା ଏକ ପ୍ରମୁଖ "ଜୈନ ତୀର୍ଥ" ସ୍ଥଳ ଅଟେ । ଏଠାରେ ତୀର୍ଥକର **ଋଷଭଦେବ**ଙ୍କ ଏକ ବିଶାଳ ପ୍ରତିମା ବିରାଜମାନ ହୋଇଛି ।

## ଜୈନ ତୀର୍ଥ ସ୍ଥଳ 
କୁଣ୍ଡଳପୁରରେ ୬୩ଟି ଜୈନ ମନ୍ଦିର ରହିଛି । ସେଥିରୁ ୨୨ଟି ମନ୍ଦିର ବହୁ ପ୍ରସିଦ୍ଧ ଅଟେ । ଏହି ମନ୍ଦିରରେ ବଡ଼ ବାବା (ଭଗବାନ ଆଦିନାଥ)ଙ୍କ ବିଶାଳ ପ୍ରତିମା ରହିଛି । ଏହି ପ୍ରତିମା "ବଡ଼ ବାବା"ଙ୍କ ନାମରେ ପ୍ରସିଦ୍ଧ । ପ୍ରତିମା ପଦ୍ମାସନ ମୁଦ୍ରାରେ ରହିଛି ଏବଂ ୧୫ ଫୁଟ ଉଞ୍ଚା ଅଟେ ।  ଏହି ମନ୍ଦିର କୁଣ୍ଡଳ ପୁରର ସବୁଠାରୁ ପ୍ରାଚୀନ ମନ୍ଦିର ରୂପେ ମାନନ୍ତି । ଏକ ଶିଳାଲେଖ ଅନୁସାରେ ବିକ୍ରମ ସମ୍ବତ ୧୭୫୭ ମସିହାରେ ଏହି ମନ୍ଦିର ପୁନଶ୍ଚ ଭଟ୍ଟାରକ "ସୁରେନ୍ଦ୍ରକୀର୍ତ୍ତି"ଙ୍କଦ୍ୱାରା ଖୋଜା ଯାଇଥିଲା । ସେତେବେଳେ ଏହି ମନ୍ଦିର ଜୀର୍ଣ୍ଣ ଶୀର୍ଣ୍ଣ ଅବସ୍ଥାରେ ଥିଲା । ସେତେବେଳେ ବୁନ୍ଦାଲଖଣ୍ଡର ଶାସକ **ମହାରାଜା ଛତ୍ରସାଳ** ଙ୍କ ସାହାଯ୍ୟରେ ମନ୍ଦିରର ପୁନଃ ନିର୍ମାଣ କରାଗଲା । 
ଏହି ଜାଗା କୁଣ୍ଡଳ ଗିରୀ କୁଣ୍ଡଳପୁର ଦମୋହ ଜେଲ, ମଧ୍ୟପ୍ରଦେଶରେ ରହିଛି । 

***ବିଦ୍ୟାସାଗର "ଜୈନ ସନ୍ତ" (ଆଚାର୍ଯ୍ୟ ବିଦ୍ୟାସାଗର)*** ଏହି କ୍ଷେତ୍ରର ଜୀର୍ଣ୍ଣ ଦ୍ୱାରର ମୁଖ୍ୟ ପ୍ରେରଣା ସ୍ରୋତ ରୂପେ ମନା ଯା'ନ୍ତି ।

## ଫଟୋ ଗ୍ୟାଲେରି

Photo of lord adinath bhagwan at kundalpur.JPG|ପ୍ରସିଦ୍ଧ ୧୫ ଫୁଟ ଉଞ୍ଚା ତୀର୍ଥକର ଋଷଭଦେବଙ୍କ ପ୍ରତିମା
Temples kundalpur.JPG|ମନ୍ଦିର ପାଖେ ବର୍ଧମାନ ସାଗର ଝରଣା
Jain temple, Kudalpur.jpg|ପାହାଡ଼ ତଳେ ମନ୍ଦିର
Samavasarana Jain temple, Kundalpur.jpg|ସମୋଶରଣ ମନ୍ଦିର
Kundalpur Jain hill temple gate.jpg|ପାହାଡ ଉପରେସ୍ଥିତ ଏକ ମନ୍ଦିରର ପ୍ରମୁଖ ଦ୍ୱାର
Kundalpurmuralkatni.jpg|ଏକ ଭିତ୍ତିରେ କୁଣ୍ଡଳପୁରର ପାରମ୍ପରିକ ଚିତ୍ରଣ, ଜୈନ ମନ୍ଦିର 

## ଆଧାର
## ବାହାର ଆଧାର
* କୁଣ୍ଡଳ ପୁର ୱେବସାଇଟ 

ଶ୍ରେଣୀ:ଜୈନ ଧର୍ମ
ବାଲିବନ୍ଧ

ବାଲିବନ୍ଧ,କେନ୍ଦୁଝର ଜିଲ୍ଲାର ଝୁମ୍ପୁରା  ବ୍ଳକ ଅନ୍ତର୍ଗତ ଏକ ଛୋଟ ଗ୍ରାମ ।  
## ଅବସ୍ଥିତି 
୨୦୧୧ ଜନଗଣନା ଅନୁସାରେ ଗାଁର ମୋଟ ଜନସଂଖ୍ୟା ୨୩୯୧ ।
ତନ୍ମଧ୍ୟରୁ ପୁରୁଷ ସଂଖ୍ୟା ୧୧୬୭ ଏବଂ ମହିଳା ସଂଖ୍ୟା ୧୨୨୪ । ଏହାର ନିକଟବର୍ତ୍ତୀ ଅନ୍ୟାନ୍ୟ ଗ୍ରାମ ସବୁ ହେଲା ରିମୁଳି, ଅର୍ସଲା ,ଚୌଠିଆ ଇତ୍ୟାଦି । ଏହା ଜିଲ୍ଲା ସଦର ମହକୁମା କେନ୍ଦୁଝରଠାରୁ ୩୦ କି.ମି. ଉତ୍ତରକୁ ଅବସ୍ଥ୍ଜିତ ।

## ପର୍ଯ୍ୟଟନ 
## ଅଧିକ ତଥ୍ୟ 
## ଆଧାର 
ଶ୍ରେଣୀ:କେନ୍ଦୁଝର ଜିଲ୍ଲା
ଜାଇଲୋମେଟାଜୋଲିନ

**ଜାଇଲୋମେଟାଜୋଲିନ** (ଇଂରାଜୀରେ **Xylometazoline**, ବା **xylomethazoline**) ଏକ ଔଷଧ ଯାହା ରକ୍ତସଙ୍କୁଳ ନାସା (nasal congestion), ଆଲର୍ଜିକ ରାଇନାଇଟିସ allergic rhinitis ଓ ସାଇନୁସାଇଟିସ  sinusitis ଆଦି ରୋଗମାନଙ୍କ ଚିକିତ୍ସାରେ ଦିଆଯାଏ । ସାତ ଦିନରୁ ଅଧିକ ଏହି ଔଷଧ ଦେବାକୁ ସୁପାରିସ କରାଯାଏନାହିଁ ।

ସନ ୧୯୫୬ରେ ଜାଇଲୋମେଟାଜୋଲିନ ପେଟେଣ୍ଟ ହେବାପରେ ସନ ୧୯୫୯ରେ ଏହାର ଡାକ୍ତରୀ ବ୍ୟବ‌ହାର ଆରମ୍ଭ ହେଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ ।  ଏହା ଜେନେରିକ ଔଷଧ ନାମରେ (generic medication) ବିକ୍ରୟ ହୁଏ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ଦଶ ମି:ଲି: ବୋତଲର ହୋଲସେଲ ମୂଲ୍ୟ ପ୍ରାୟ ୦.୭୫ ଆମେରିକୀୟ ଡଲାର । ଇଂଲଣ୍ଡରେ ଏହି ଡୋଜର ମୂଲ୍ୟ ପ୍ରାୟ ୨.୧୦ ପାଉଣ୍ଡ । 

## ଆଧାର 
ଶ୍ରେଣୀ:ଔଷଧ
ହିନ୍ଦୁ କୁଶ

&nbsp;

**ହିନ୍ଦୁ କୁଶ** ଉତ୍ତର ପାକିସ୍ତାନରୁ ମଧ୍ୟ ଆଫଗାନିସ୍ତାନ ପର୍ଯ୍ୟନ୍ତ ବିସ୍ତୃତ ଏକ ୮୦୦ କିମି ଚାଲୁଥିବା ପର୍ବତ ଶୃଙ୍ଖଳ ଅଟେ । ଏହାର ସବୁଠାରୁ ଉଚ୍ଚ ପାହାଡ ପାକିସ୍ତାନର "ଚିତ୍ରାଳ ଜେଲ"ରେସ୍ଥିତ ୭,୭୦୮ ମିଟର (୨୫,୨୮୯ ଫୁଟ) ଲମ୍ବା ତିରିଚ ମୀର ପର୍ବତ ରହିଛି । ହିନ୍ଦୁ କୁଶ ପାମୀର ପର୍ବତରୁ ଯାଇ ଯୋଡି ହୋଇଥାଏ ଏବଂ ହିମାଳୟର ଏକ ଉପଶାଖା ବୋଲି ଧରାଯାଏ । ହିନ୍ଦୁ କୁଶର ଦ୍ୱିତୀୟ ସବୁଠାରୁ ଉଚ୍ଚ ପାହାଡ ନୌଶକ ପର୍ବତ ଏବଂ ତୃତୀୟ ଇସ୍ତୋର-ଓ-ନଳ ଅଟେ । ହିନ୍ଦୁ କୁଶ ପାହାଡର ଅତ୍ୟଧିକ ଉଚ୍ଚ ହେବା ପରେ ମଧ୍ୟ ଏହି ଶୃଙ୍ଖଳରେ ବହୁତ ପାହଞ୍ଚ ରହିଛି ଯାହାଦ୍ୱାରା ଏହି ଶୃଙ୍ଖଳକୁ ଲୋକମାନଙ୍କ ଯିବା-ଆସିବା ବହୁ ଯୁଗରୁ ରହିଆସିଛି । 

## ନାମ 
ହିନ୍ଦୁ କୁଶ ପର୍ବତକୁ ସଂସ୍କୃତରେ "ପରିୟାତ୍ର ପର୍ବତ" କୁହାଯାଏ । ଯେତେବେଳେ ଏହି ଅଞ୍ଚଳରେ ଆଲେକଜାଣ୍ଡର  ଜିତିଥିଲେ , ସେତେବେଳେ ଏହି ପର୍ବତକୁ ଗ୍ରୀକ ଭାଷାରେ କୌକାସୋଶ ଇନ୍ଦିକୌଶ (Καύκασος Ινδικός, Caucasus Indicus)ମାନେ 'ଭାରତୀୟ ପର୍ବତ' ନାମରେ ନାମିତ କରାଗଲା । ପରେ ଏହାର ନାମ ହିନ୍ଦୁ କୁଶ, "ହିନ୍ଦୁ କୁହ" ଏବଂ "କୁହ-ଏ-ହିନ୍ଦୁ" ଦିଆଗଲା । "କୁହ" କିମ୍ବା "କୋହ"ରମାନେ ଫରାସୀରେ "ପହାଡ଼" ହୋଇଥାଏ , କିନ୍ତୁ "କୁଶ"ର ଶବ୍ଦକୁ ନେଇ ବହୁ ବିବାଦ ହୋଇଛି । ୧୩୩୩ ଶତାବ୍ଦୀରେ "ଇନ୍ୱ ବତୁତା" ଅନୁସାରେ ଏହାର ଅର୍ଥ "ମାରିବା ଲୋକ" ଥିଲା । ଏହାର ତାତ୍ପର୍ଯ୍ୟ ଏହା ଆସିଲା କି , ଉତ୍ତର ଭାରତୀୟ ଉପ-ମହାଦ୍ୱୀପରେ ଆରବ-ତୁର୍କୀର ଶାସନ ପରେ ହିନ୍ଦୁମାନଙ୍କୁ ଗୁଲାମ କରି ଏହି ପର୍ବତରୁ ନିଆଯାଉଥିଲା ଏବଂ ସେଥି ମଧ୍ୟରୁ ବହୁତ ଲୋକ ଏଠାରେ ବରଫରେ ପଡି ମୃତ୍ୟୁବରଣ କରୁଥିଲେ । ଏହାର ବିପରୀତ କିଛି ବିଦ୍ୱାନଙ୍କ ଅନୁସାରେ "କୁଶ" କେବଳ "କୁହ"ର ଅନ୍ୟ ଏକ ରୂପ ଅଟେ , କିମ୍ବା "ହିନ୍ଦୁ କଶ" କିମ୍ବା "ହିନ୍ଦୁ କେଶ"ର ବିପରୀତ ରୂପ ଅଟେ, ଯାହାର ଅର୍ଥ "ଭାରତର ସୀମା" ବୋଲି ବାହାରିଥାଏ ।  ଏହା ମଧ୍ୟ ହୋଇପାରେ କି ଏହି "କୌକାସୋଶ ଇନ୍ଦିକୌଶ"ମାନେ ଗ୍ରୀକ ନାମରେ ୨୦୦୦ ବର୍ଷ ପରର ବିପରୀତ ରୂପ ହୋଇପାରେ । ହିନ୍ଦୁ କୁଶ ଏବଂ "କରାକୋରାମ ପର୍ବତ"ର ମଝିରେ ଏକ "ହିନ୍ଦୁ ରାଜ" ନାମକ ପର୍ବତ ଶୃଙ୍ଖଳ ମଧ୍ୟ ରହିଛି ।

## ଏହାକୁ ମଧ୍ୟ ଦେଖନ୍ତୁ
* ତିରିଚ ମୀର
* ନୋଶକ ପର୍ବତ
* ଇସ୍ତୋର-ଓ-ନଳ
* ହିନ୍ଦୁ ରାଜ

## ଆଧାର
ରିଆ ଚକ୍ରବର୍ତ୍ତୀ

**ରିହା ଚକ୍ରବର୍ତ୍ତୀ** (ଜନ୍ମ: ୧ ଜୁଲାଇ ୧୯୯୨) ସେ ହିନ୍ଦୀ କଥାଚିତ୍ର ସ‌ହ ତେଲୁଗୁ କଥାଚିତ୍ରରେ ଅଭିନୟ କରିଛନ୍ତି । ଏଥି ସ‌ହ ସେ ଏମ୍ ଟିଭି ଇଣ୍ଡିଆର ଜଣେ ଦୂରଦର୍ଶନ ଉପସ୍ଥାପିକା ଭାବରେ କାର୍ଯ୍ୟ ମଧ୍ୟ କରିଛନ୍ତି ।

## ପ୍ରାରମ୍ଭିକ ଜୀବନ
ରିହା ବାଙ୍ଗାଲୋରରେ ୧ ଜୁଲାଇ ୧୯୯୨ରେ ଏକ ବଙ୍ଗାଳୀ ବ୍ରାହ୍ମଣ ପରିବାରରେ ଜନ୍ମଗ୍ରହଣ କରିଥିଲେ । ସେ ଅମ୍ବଳାରେ ଆର୍ମି ପବ୍ଲିକ୍ ସ୍କୁଲରୁ ତାଙ୍କ ବିଦ୍ୟାଳୟ ଶିକ୍ଷା ଶେଷ କରିଥିଲେ ।

## ଦୂରଦର୍ଶନ ଉପସ୍ଥାପନା
ସେ ୨୦୦୯ରେ ଏମ୍ ଟିଭି ଇଣ୍ଡିଆରେ ପ୍ରସାରିତ କାର୍ଯ୍ୟକ୍ରମ 'ଟିଭିଏସ୍ ସ୍କୁଟି ତିନ୍ ଦିଭା'ରେ ପ୍ରତୀଯୋଗି ଭାବରେ ଅଂଶଗ୍ରହଣ କରିଥିଲେ । ଏହି କାର୍ଯ୍ୟକ୍ରମରେ ସେ ୨ୟ ସ୍ଥାପନରେ ରହିଥିଲେ । ପରେ ପରେ ସେ ଏମ୍ ଟିଭିରେ ଉପସ୍ଥାପିକା ଭାବାରେ କାର୍ଯ୍ୟକରିଥିଲେ । ପେପ୍‌ସି ଏମ୍‌‌ଟିଭି ୱାସଅପ୍, ଟିକ୍‌ଟକ୍ କଲେଜ୍ ବିଟ୍ ଏବଂ ଏମ୍‌ଟିଭି ଗନ୍ ଇନ ୬୦ ସେକେଣ୍ଡ‌ସ୍ ଭଳି କର୍ଯ୍ୟକ୍ରମର ଉପସ୍ଥାପନା କରିଥିଲେ । ୨୦୧୩ରେ ସେ ହିନ୍ଦୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ମେରେ ଡାଡ୍‌କି ମାରୁତି ଚଳଚ୍ଚିତ୍ରରେ ସେ ମୁଖ୍ୟ ଭୂମିକାରେ ଅଭିନୟ କରି ହିନ୍ଦୀ କଥାଚିତ୍ର ଜରିଆରେ ଅଭିନୟ ଆରମ୍ଭ କରିଥିଲେ । ୨୦୧୪ରେ ରୋହନ ସିପ୍ପିଙ୍କ ଚଳଚ୍ଚିତ୍ର ସୋନାଲୀ କେବୁଲରେ ରିହା ମୁଖ୍ୟ ଭୂମିକାରେ ଅଭିନୟ କରିଥିଲେ । 

୨୦୧୭ରେ ରିହା ହାଫ୍ ଗାର୍ଲ‌ଫ୍ରଣ୍ଡ‌, ଦୋବାରା  ଅଭିନୟ କରିଥିଲେ । ସେହିବର୍ଷ ସେ ଅଭିନେତା ରିତେଶ ଦେଶମୁଖ ଏବଂ ବିବେକ ଓବରୟଙ୍କ ସ‌ହ ସେ ବ୍ୟାଙ୍କ ଚୋର୍‌ରେ ଅଭିନୟ କରିଥିଲେ ।

## ଅଭିନୀତ କଥାଚିତ୍ର
* ୨୦୧୨: ତୁନୀଗା ତୁନୀଗା (ତେଲୁଗୁ)
* ୨୦୧୩: ମେରେ ଡ୍ୟାଡ୍ କି ମାରୁତି (ହିନ୍ଦୀ)
* ୨୦୧୪: ସୋନାଲୀ କେବୁଲ୍ (ହିନ୍ଦୀ)
* ୨୦୧୭: ହାଫ୍ ଗାର୍ଲଫ୍ରେଣ୍ଡ (ହିନ୍ଦୀ)
* ୨୦୧୭: ଦୋବାରା (ହିନ୍ଦୀ)
* ୨୦୧୭: ବ୍ୟାଙ୍କ ଚୋର୍ (ହିନ୍ଦୀ)
* ୨୦୧୮: ଜଲେବି (ହିନ୍ଦୀ)

## ଦୂରଦର୍ଶନ
* ଟିଭିଏସ୍ ସ୍କୁଟି ତିନ୍ ଦିଭା (ପ୍ରତିଯୋଗୀ)
* ପେପ୍‌ସି ଏମ୍‌‌ଟିଭି ୱାସଅପ୍ (ଉପସ୍ଥାପିକା)
* ଟିକ୍‌ଟକ୍ କଲେଜ୍ ବିଟ୍ (ଉପସ୍ଥାପିକା)
* ଏମ୍‌ଟିଭି ଗନ୍ ଇନ ୬୦ ସେକେଣ୍ଡ‌ସ୍ (ଉପସ୍ଥାପିକା)

## ଆଧାର
## ଅଧିକ ତ‌ଥ୍ୟ
*

ଶ୍ରେଣୀ:୧୯୯୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ହାଇଡ୍ରୋକ୍ସିକ୍ଲୋରୋକୁଇନ

{{Drugbox
| Verifiedfields = changed
| Watchedfields = changed
| verifiedrevid = 443862546
| IUPAC_name = (*RS*)-2-[{4-[(7-chloroquinolin-4-yl)amino]pentyl}(ethyl)amino]ethanol
| image = Hydroxychloroquine.svg
| width = 250

| tradename = Plaquenil, others
| Drugs.com = 
| MedlinePlus = a601240
| pregnancy_AU = D 
| pregnancy_US = C
| legal_UK = POM
| legal_US = Rx-only
| routes_of_administration = By mouth (tablets)

| bioavailability = Variable (74% on average); Tmax = 2–4.5 hours
| protein_bound = 45%
| metabolism = Liver
| elimination_half-life = 32–50 days
| excretion = Mostly Kidney (23–25% as unchanged drug), also biliary (<10%)

| IUPHAR_ligand = 7198
| CAS_number_Ref = 
| CAS_number = 118-42-3
| ATC_prefix = P01
| ATC_suffix = BA02
| PubChem = 3652
| DrugBank_Ref = 
| DrugBank = DB01611
| ChemSpiderID_Ref = 
| ChemSpiderID = 3526
| UNII_Ref = 
| UNII = 4QWG6N8QKH
| KEGG_Ref = 
| KEGG = D08050
| ChEBI_Ref = 
| ChEBI = 5801
| ChEMBL_Ref = 
| ChEMBL = 1535

| C = 18 | H = 26 | Cl = 1 | N = 3 | O = 1
| molecular_weight = 335.872 g/mol
| SMILES = Clc1cc2nccc(c2cc1)NC(C)CCCN(CC)CCO
| StdInChI_Ref = 
| StdInChI = 1S/C18H26ClN3O/c1-3-22(11-12-23)10-4-5-14(2)21-17-8-9-20-18-13-15(19)6-7-16(17)18/h6-9,13-14,23H,3-5,10-12H2,1-2H3,(H,20,21)
| StdInChIKey_Ref = 
| StdInChIKey = XXSMGPRMXLTPCZ-UHFFFAOYSA-N
}}

ହାଇଡ୍ରୋକ୍ଲୋରୋକୁଇନ ବା ଏଚସିକ୍ୟୁ (ଇଂରାଜୀ ଭାଷାରେ **Hydroxychloroquine** ବା **HCQ**) ବିକ୍ରୟ ନାମ **ପ୍ଲାକ୍ୱେନିଲ**) ଏକ ଔଷଧ ଯାହା କେତେକ ଧରଣର ମ୍ୟାଲେରିଆର ପ୍ରତିଷେଧ ଓ ଚିକିତ୍ସା ନିମନ୍ତେ ବ୍ୟବ‌ହୃତ ହୁଏ । ହାଇଡ୍ରୋକ୍ଲୋରୋକୁଇନ ଏକ ଆଣ୍ଟିମ୍ୟାଲେରିଆଲ (antimalarial) ଓ ୪-ଆମିନୋକୁଇନୋଲିନ (4-aminoquinoline) ଶ୍ରେଣୀର ଔଷଧ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ମାସ ଡୋଜର ହୋଲସେଲ ମୂଲ୍ୟ ୫.୪୦ରୁ ୭.୪୪ ଆମେରିକୀୟ ଡଲାର । ଇଂଲଣ୍ଡରେ ଏହି ପରିମାଣର ଔଷଧ ଖର୍ଚ୍ଚ ପ୍ରାୟ ୫୧.୫ ପାଉଣ୍ଡ ।  ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସ ଡୋଜର ହୋଲସେଲ ମୂଲ୍ୟ ୨୫ ଆମେରିକୀୟ ଡଲାରରୁ କମ୍ ।

## ଆଧାର 
ଶ୍ରେଣୀ:ଔଷଧ
ସୌମ୍ୟା ଟଣ୍ଡନ

**ସୌମ୍ୟା ଟଣ୍ଡନ** ଜଣେ ଭାରତୀୟ ଦୂରଦର୍ଶନ ଅଭିନେତ୍ରୀ । ସେ ହିନ୍ଦୀ ଦୂରଦର୍ଶନ ଧାରାବାହିକ ଭାବିଜୀ ଘର ପର୍ ହୈ ଜରିଆରେ ଅଧିକ ଲୋକପ୍ରିୟ ହୋଇଥିଲେ । ୨୦୦୭ ମସିହାରେ ସେ ହିନ୍ଦୀ କଥାଚିତ୍ର ଯବ୍ ଉଇ ମିଟ୍‌ରେ ଏକ ସ‌ହକାରୀ ଅଭିନେତ୍ରୀ ଭାବରେ ଅଭିନୟ କରିଥିଲେ ।

## ଅଭିନୟ ଜୀବନ
ସୌମ୍ୟା ତାଙ୍କ ଜୀବନର ପ୍ରାରମ୍ଭରୁ ମଡେଲିଂରେ ଯୋଗ ଦେଇଥିଲେ । ୨୦୦୬ରେ 'ଫେମିନା କଭର ଗାର୍ଲ'ରେ ତାଙ୍କୁ ନିଆଯାଇଥିଲା । ଏବେ ସେ ଆଣ୍ଡ ଟିଭିରେ ପ୍ରସାରିତ ଧାରାବାହିକ ଭାବିଜୀ ଘରପେ ହୈ!ରେ 'ଅନିତା ଭାବି' ବା 'ଗୋରୀ ମେମ୍' ଭୂମିକାରେ ଅଭିନୟ କରୁଛନ୍ତି । ୨୦୧୧ରେ ସେ ଜୋର୍ କା ଝଟ୍‌କା: ଟୋଟାଲ ଉଇପ୍ଆଉଟ୍‌ କାର୍ଯ୍ୟକ୍ରମ ଅଭିନେତା ଶାହାରୁଖ ଖାଁଙ୍କ ସ‌ହ ଉପସ୍ଥାପନା କରିଥିଲେ । ସେ ଡ୍ୟାନ୍ସ ଇଣ୍ଡିଆ ଡ୍ୟାନ୍ସ‌ର ୩ଟି ସଂସ୍କରଣର ଉପସ୍ଥାପନା କରିଥିଲେ, ଯେଉଁଥିପାଇଁ ସେ ଶ୍ରେଷ୍ଠ ଉପସ୍ଥାପିକା ପୁରସ୍କାର ପାଇଥିଲେ । ସେ ଦୀପକ ଓବ୍‌ରେନ୍‌ଙ୍କ ସ‌ହ ବର୍ଣ୍ଣଭିଟା କୁଇଜ୍ କଣ୍ଟେଷ୍ଟର ୩ଟି ସଂସ୍କରଣର ଉପସ୍ଥାପନା କରିଥିଲେ । ଇନ୍ତିଆଜ୍ ଅଲ୍ଲୀଙ୍କ ଚଳଚ୍ଚିତ୍ର ଜବ୍ ଉଇ ମିଟ୍‌ରେ ସୌମ୍ୟାଙ୍କୁ କରୀନା କପୁରଙ୍କ ସାନ ଭଉଣୀ ରୂପ୍ ଭୂମିକାରେ ଅଭିନୟ କରିଥିଲେ ।. 'LG ମଲ୍ଲିକ-ଇ-କିଚେନ୍'ର ୩ଟି ସଂସ୍କରଣର ସେ ଉପସ୍ଥାପନା କରିଥିଲେ ।

## ବୈବାହିକ ଜୀବନ
୨୦୧୬ରେ ସେ ତାଙ୍କ ପ୍ରେମୀ ସୌରଭ ନାମକ ଜଣେ ବ୍ୟାଙ୍କ ମ୍ୟାନେଜରଙ୍କୁ ବିବାହ କରିଥିଲେ ।

## ଅଭିନୀତ କଥାଚିତ୍ର
* ୨୦୦୭: ଜବ୍ ଉଇ ମିଟ୍ 

## ଅଭିନୀତ ଦୂରଦର୍ଶନ କାର୍ଯ୍ୟକ୍ରମ
* ୨୦୦୬: ଏଇସା ଦେଶ୍ ହୈ ମେରା 
* ୨୦୦୭-୦୮: ମେରି ଆୱାଜ୍‌କୋ ମିଲ୍‌‌ଗୟି ରୋଶ୍ନୀ 
* ୨୦୧୧: ବର୍ଣ୍ଣଭିଟା କୁଇଜ୍ କଣ୍ଟେଷ୍ଟ 
* ୨୦୧୦-୧୩: ମଲ୍ଲିକ-ଇ-କିଚେନ୍ (୨ୟ, ୩ୟ ଏବଂ ୪ର୍ଥ ସଂସ୍କରଣ)
* ୨୦୧୧: କମେଡ଼ି ସର୍କସ୍ କେ ଟର୍ଜନ୍ 
* ୨୦୧୧: ଜୋର୍‌କା ଝଟ୍‌କା: ଟୋଟାଲ ଉଇପ୍ଆଉଟ୍
* ୨୦୦୯-୧୧: ଡ୍ୟାନ୍ସ ଇଣ୍ଡିଆ ଡ୍ୟାନ୍ସ (୧ମ, ୨ୟ ଏବଂ ୩ୟ ସଂସ୍କରଣ)
* ୨୦୧୪: କମେଡ଼ି ନାଇଟ୍‌ସ୍ ଉଇଥ୍ କପିଲ୍ (ସାଇନା ନେହ୍ୱାଲ ଏପିସୋଡ଼୍)
* ୨୦୧୫-ଏବେଯାଏଁ: ଭାବିଜୀ ଘର ପର୍ ହୈ!

## ଆଧାର
## ଅଧିକ ତ‌ଥ୍ୟ
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
କାଲାମିନ

**କାଲାମିନ**, ଅନ୍ୟ ନାମ **କାଲାମିନ ଲୋସନ** (ଇଂରାଜୀ ଭାଷାରେ **calamine** also known as **calamine lotion**) ଏକ ଔଷଧ ଯାହା ସାମାନ୍ୟ ଗଲୁ (itchiness) ହେଉଥିଲେ ବ୍ୟବ‌ହାର କରାଯାଏ । ସନବର୍ଣ୍ଣ ବା ଉତ୍ତାପ କାଳିମା, କୀଟ କାମୁଡ଼ା ବା ଅନ୍ୟାନ୍ୟ ସାମାନ୍ୟ ଚର୍ମ ବେମାରୀରେ ଦିଆଯାଏ ।

କାଲାମିନର ପାର୍ଶ୍ୱ ପ୍ରତିକ୍ରିୟାରେ ଚମ ଜ୍ୱାଳା ହୋଇପାରେ ।

ଖ୍ରୀ:ପୂ: ୧୫୦୦ରୁ କାଲାମିନ ବ୍ୟବ‌ହାର କରାଯାଉଛି । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ (generic medication) ଓ ବିନା ପ୍ରେସକ୍ରିପସନରେ (over the counter) ବିକ୍ରୟ ହୁଏ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ୧୦୦ ମିଲି ବୋତଲର ହୋଲସେଲ କ୍ରୟ ମୂଲ୍ୟ ୦.୨୫ରୁ ୩.୮୫ ଆମେରିକୀୟ ଡଲାର । ଇଂଲଣ୍ଡରେ ଏହାର ମୂଲ୍ୟ ପ୍ରାୟ ୦.୪୪ ପାଉଣ୍ଡ ।

## ଆଧାର 
ଶ୍ରେଣୀ:ଔଷଧ
ରକୁଲ ପ୍ରୀତ ସିଂହ

**ରକୁଲ ପ୍ରୀତ ସିଂହ** (ଜନ୍ମ: ୧୦ ଅକ୍ଟୋବର ୧୯୯୦) ଜଣେ ଭାରତୀୟ କଥାଚିତ୍ର ଅଭିନେତ୍ରୀ ଏବଂ ମଡେଲ । ରକୁଲ ପ୍ରାୟତଃ ତେଲୁଗୁ କଥାଚିତ୍ରରେ ଅଧିକାଂଶ ଚଳଚ୍ଚିତ୍ରରେ କାମ କରନ୍ତି ।  ଏହି ସ‌ହିତ ସେ କିଛି ତାମିଲ, ହିନ୍ଦୀ ଏବଂ କନ୍ନଡ଼ କଥାଚିତ୍ରରେ ଅଭିନୟ କରିଛନ୍ତି ।

ରକୁଲ କଲେଜରେ ପଢ଼ୁଥିବା ସମୟରେ ମଡେଲିଂ ଆରମ୍ଭ କରିଥିଲେ ଏବଂ ସେହି ସମୟରେ ସେ ୨୦୦୯ ମସିହାରେ ଏକ କନ୍ନଡ଼ ଚଳଚ୍ଚିତ୍ର ଗିଲ୍ଲିରେ ପ୍ରଥମ ଅଭିନୟ ଆରମ୍ଭ କରିଥିଲେ । ୨୦୧୧ ମସିହାରେ ସେ ମିସ୍ ଇଣ୍ଡିଆ ଫେମିନାରେ ଅଂଶଗ୍ରହଣ କରିଥିଲେ ଏବଂ ୫ମ ସ୍ଥାନରେ ରହିଥିଲେ ।  ସେହି ବର୍ଷ ସେ ତେଲୁଗୁ ଚଳଚ୍ଚିତ୍ରରେ ଅଭିନୟ ଆରମ୍ଭ କରିଥିଲେ । ଏବଂ ପରବର୍ଷ ସେ ତାମିଲ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ୨୦୧୪ରେ ସେ ହିନ୍ଦୀ କଥାଚିତ୍ର ଜଗତରେ ୟାରିୟାନ୍ ଚଳଚ୍ଚିତ୍ର ଜରିଆରେ ଅଭିନୟ ଆରମ୍ଭ କରିଥିଲେ ।

## ପ୍ରାରମ୍ଭିକ ଜୀବନ
ରକୁଲ ପ୍ରୀତ ୧୯୯୦ ମସିହା ଅକ୍ଟୋବର ୧୦ରେ ଜନ୍ମଗ୍ରହଣ କରିଥିଲେ । ସେ ଦିଲ୍ଲୀରେ ଜନ୍ମଗ୍ରହଣ ଜଣେ ପଞ୍ଜାବୀ ଝିଅ । ରକୁଲ ତାଙ୍କର ବିଦ୍ୟାଳୟ ଶିକ୍ଷା ଆର୍ମି ପବ୍ଲିକ ସ୍କୁଲ, ଧୌଳ କୁଆନରୁ ଶେଷ କରିବା ପରେ ଜୀଉସ୍ ଏଣ୍ଡ ମେରି କଲେଜ, ଦିଲ୍ଲୀ ବିଶ୍ୱବିଦ୍ୟାଳୟରେ ଗଣିତଶାସ୍ତ୍ର ବିଭାଗରେ ଅଧ୍ୟୟନ କରିଥିଲେ । ସେ ଜଣେ ସକ୍ରିୟ ଗଲ୍ଫ ଖେଳାଳୀ ଏବଂ ଜାତୀୟ ସ୍ତରର ଖେଳାଳୀ ।

## କଥାଚିତ୍ର ଜୀବନ
ରକୁଲ ସର୍ବଦା ଜଣେ ଅଭିନେତ୍ରୀ ହେବାକୁ ଇଚ୍ଛା ରଖିଥିବା ରକୁଲ, ୧୮ ବର୍ଷ ବୟସରେ କଲେଜ ପଢ଼ୁଥିବା ବେଳେ ମଡେଲିଂ ଆରମ୍ଭ କରିଥିଲେ । ୨୦୦୯ରେ ରକୁଲ କନ୍ନଡ଼ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହାପରେ ରକୁଲ ୨୦୧୧ରେ ଫେମିନା ମିସ୍ ଇଣ୍ଡିଆରେ ଅଂଶଗ୍ରହଣ କରିଥିଲେ, ଯେଉଁଥିରେ ସେ ୫ମ ସ୍ଥାନରେ ରହିଥିଲେ ।

ସେହି ବର୍ଷ ୨୦୧୧ରେ ରକୁଲ *କେରତମ୍* ଚଳଚ୍ଚିତ୍ର ଜରିଆରେ ତେଲୁଗୁ କଥାଚିତ୍ର ଜଗତରେ ପ୍ରଥମ କରି ଅଭିନୟ ଆରମ୍ଭ କରିଥିଲେ ଏବଂ ପର ବର୍ଷ ଅର୍ଥାତ ୨୦୧୨ରେ ରକୁଲ *ଥଡ୍ଡାଇୟାରା ଥାକ୍କା* କଥାଚିତ୍ର ଜରିଆରେ ତାମିଲ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । 

ଏହାପରେ ପରେ ସେ *ଭଙ୍କଟାଦ୍ରୀ ଏକ୍ସ‌ପ୍ରେସ୍* ଭଳି ସଫଳ ତେଲୁଗୁ କଥାଚିତ୍ରରେ ଅଭିନୟ କରିଥିଲେ ଏବଂ ୬୧ତମ ଦକ୍ଷିଣ ଭାରତୀୟ ଫିଲ୍ମ ଫେୟାର ଉତ୍ସବରେ ଶ୍ରେଷ୍ଠ ଅଭିନେତ୍ରୀ ଭାବରେ ମନୋନୀତ ହୋଇଥିଲେ । ପରେ ପରେ ୨୦୧୪ରେ ସେ ୟାରିୟାନ୍ ଚଳଚ୍ଚିତ୍ର ଜରିଆରେ ହିନ୍ଦୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହା ପରେ କିକ୍-୨, ନାନାକୋ ପ୍ରେମାତୋ, ଲୋକ୍ୟମ୍, ବୃସ୍‌ଲି ଭଳି ଅନେକ ସଫଳ କଥାଚିତ୍ରରେ ଅଭିନୟ କରିଥିଲେ ।

## ଅଭିନୀତ କଥାଚିତ୍ର
## ଆଧାର
## ଅଧିକ ତ‌ଥ୍ୟ
* 

ଶ୍ରେଣୀ:୧୯୯୦ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ
ଶ୍ରେଣୀ:କନ୍ନଡ଼ କଥାଚିତ୍ର ଅଭିନେତ୍ରୀ
ଶ୍ରେଣୀ:ତାମିଲ କଥାଚିତ୍ର ଅଭିନେତ୍ରୀ
କେଫିନ ସାଇଟ୍ରେଟ

**କେଫିନ ସାଇଟ୍ରେଟ** (ଇଂରାଜୀ ଭାଷାରେ **Caffeine citrate**, ବିକ୍ରୟ ନାମ **କାଫସିଟ**) ଏକ ଔଷଧ ଯାହା ଅପକ୍ୱ ଶିଶୁର ଶ୍ୱାସକ୍ରିୟା ଅଭାବ (lack of breathing in premature babies) ଥିଲେ ଦିଆଯାଏ । ଏହା ପାଟିରେ ଦିଆଯାଏ ବା ଶିରା ଇନଫ୍ୟୁଜନ (slow injection into a vein) ଆକାରରେ ଦିଆଯାଏ । 

କେଫିନ ସାଇଟ୍ରେଟର କେଫିନ ସାଇଟ୍ରେଟରେ ଖୁଏଇବା ସମସ୍ୟା, ଅଧିକ ହୃଦ୍‌ଗତି ହାର, ଅଳ୍ପ ରକ୍ତ ଶର୍କରା, ନେକ୍ରୋଟାଇଜିଙ୍ଗ ଏଣ୍ଟେରୋକୋଲାଇଟିସ ଓ ବୃକ୍‌କ ସମସ୍ୟା (kidney problems) ଦେଖାଯାଇପାରେ । ଏହା ଜାନ୍ଥିନ (xanthine) ଶ୍ରେଣୀର ଏକ ଔଷଧ ।  ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଇଂଲଣ୍ଡରେ ଏହାର ଏକ ୧୦ମିଗ୍ରା ଭାଏଲର ମୂଲ୍ୟ ପ୍ରାୟ ୪.୯୦ ପାଉଣ୍ଡ । ଶିରାଭ୍ୟନ୍ତର ଆକାରର ଔଷଧ ପାଟିରେ ଦିଆଯାଇପାରେ । 

## ଆଧାର 
ଶ୍ରେଣୀ:ଔଷଧ
ଫାଇଟୋମେନାଡିଓନ

**ଫାଇଟୋମେନାଡିଓନ** (ଇଂରାଜୀ ଭାଷାରେ **Phytomenadione**, ଅନ୍ୟ ନାମ **ଭିଟାମିନ କେ୧**) ଓ **ଫାଇଲୋକୁଇନୋନ**) ଏକ ଭିଟାମିନ ବା ଜୀବସାରର ନାମ ଯାହା ଖାଦ୍ୟରେ ମିଳେ ଓ ଖାଦ୍ୟ ଅନୁପୂରକରେ (dietary supplement) ଦିଆଯାଇଥାଏ ।

ଇଞ୍ଜେକସନ ଆକାରରେ ଫାଇଟୋମେନାଡିଓନ ଦେକେ ସାଧାରଣତଃ ଇଞ୍ଜେକସନ ଦିଆଯାଇଥିବା ସ୍ଥାନରେ ପ୍ରତିକ୍ରିୟା ହୋଇ ଯନ୍ତ୍ରଣା ହୋଇପାରେ ଓ ସ୍ୱାଦ ବଦଳିଯାଇପାରେ । ଶିରା ବା ମାଂସପେଶୀରେ ଇଞ୍ଜେକସନ ଦେଲେ ସାଂଘାତିକ ଆଲର୍ଜି ପ୍ରତିକ୍ରିୟା ହୋଇପାରେ । ଏହା ଅନେକ ଗୁଡ଼ିଏ ରକ୍ତ ଜମାଟ ଉତ୍ପାଦକ (blood clotting factors) ଯୋଗାଇ କାର୍ଯ୍ୟକ୍ଷମ ହୁଏ । 

ଫାଇଟୋମେନାଡିଓନ ପ୍ରଥମେ ସନ ୧୯୩୯ରେ ପୃଥକ କରାଯାଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ୧୦ମିଗ୍ରା ଭାଏଲର ହୋଲସେଲ ମୂଲ୍ୟ ୦.ରୁ ୧.୨୭ ଆମେରିକୀୟ ଡଲାର ।  ଯୁକ୍ତରାଷ୍ଟ୍ର ଆମେରିକାରେ ଏହାର ଏକ କୋର୍ଷର ମୂଲ୍ୟ ୨୫ ଆମେରିକୀୟ ଡଲାରରୁ କମ୍ । ଏହାର ଆବିଷ୍କାର ନିମନ୍ତେ ସନ ୧୯୪୩ରେ ଏଡ଼‌ୱାର୍ଡ ଡଏସି (Edward Doisy) ଓ ହେନରିକ ଡାମଙ୍କୁ (Henrik Dam) ନୋବେଲ ପୁରସ୍କାର (Nobel Prize) ଦିଆଯାଇଥିଲା ।

## ଆଧାର 
ଶ୍ରେଣୀ:ଔଷଧ
ଋଷଭଦେବ

**ଋଷଭଦେବ** ଜୈନ ଧର୍ମର ପ୍ରଥମ ତୀର୍ଥକର ଅଟନ୍ତି । ତୀର୍ଥକର ଅର୍ଥ ହେଲା ଯିଏ ତୀର୍ଥର ରଚନା କରନ୍ତି । ଯିଏ ସଂସାର ସାଗର (ଜନ୍ମ - ମୃତ୍ୟୁର ଚକ୍ର)ରୁ ମୋକ୍ଷ ପର୍ଯ୍ୟନ୍ତ ତୀର୍ଥର ରଚନା କରନ୍ତି, ସେମାନଙ୍କୁ ତୀର୍ଥକର କୁହାଯାଏ । ଋଷଭଦେବଙ୍କୁ **ଆଦିନାଥ** ମଧ୍ୟ କୁହାଯାଏ । ଭଗବାନ ଋଷଭଦେବ ବର୍ତ୍ତମାନ ଅବସର୍ପିଣୀ କାଳର ପ୍ରଥମ ଦିଗମ୍ବର ଜୈନ ମୁନୀ ଥିଲେ ।

## ଜୀବନ ଚରିତ୍ର
ଜୈନ ପୁରାଣ ଅନୁସାରେ ଅନ୍ତିମ କୂଳର ରାଜା **ନାଭିରାଜ**ଙ୍କ ପୁତ୍ର ଋଷଭଦେବ ଥିଲେ । ଋଷଭଦେବଙ୍କ ବିବାହ **ୟଶାବତୀ ଦେବୀ** ଏବଂ **ସୁନନ୍ଦା**ଙ୍କ ସହ ହୋଇଥିଲା । ଋଷଭଦେବଙ୍କ ୧୦୦ ପୁତ୍ର ଏବଂ ଦୁଇ ପୁତ୍ର ଥିଲେ । ସେଥିରୁ **ଭରତ ଚକ୍ରବର୍ତ୍ତୀ** ସବୁଠାରୁ ବଡ଼଼ଥିଲେ ଏବଂ ପ୍ରଥମ ଚକ୍ରବର୍ତ୍ତୀ ସମ୍ରାଟ ହେଲେ , ଯାହାର ନାମରେ ଏହି ଦେଶର ନାମ ଭାରତ ହେଲା । ଦ୍ୱିତୀୟ ପୁତ୍ର **ବାହୁବଳୀ ** ମଧ୍ୟ ଜଣେ ମହାନ ରାଜା ଏବଂ କାମଦେବ ପଦରେ ବିଭୂଷିତ ଥିଲେ । ଏହାଛଡା ଋଷଭଦେବଙ୍କ ବୃଷଭସେନ, ଅନନ୍ତବିଜୟ, ଅନନ୍ତବିଜୟ, ଅନନ୍ତବିର୍ଯ୍ୟ, ଅଚ୍ୟୁତ, ବୀର, ବରବୀର ଆଦି ୯୯ ପୁତ୍ର ତଥା ବ୍ରାହ୍ମୀ ଓ ସୁନ୍ଦରୀ ନାମକ ଦୁଇ ପୁତ୍ରୀ ହେଲେ । ଯାହାଙ୍କୁ ଋଷଭଦେବ ସର୍ବପ୍ରଥମ ଯୁଗର ଆରମ୍ଭରେ କ୍ରମଶଃ ଲିପିବଦ୍ଧା (ଅକ୍ଷର ବିଦ୍ୟା) ଏବଂ ଅଙ୍କ ବିଦ୍ୟାର ଜ୍ଞାନ ଦେଲେ । ବାହୁବଳୀ ଏବଂ ସୁନ୍ଦରୀଙ୍କ ମାତାଙ୍କ ନାମ ସୁନନ୍ଦା ଥିଲା । ଭରତ ଚକ୍ରବର୍ତ୍ତୀ, ବ୍ରାହ୍ମୀ ଏବଂ ଅନ୍ୟ ୯୮ ପୁତ୍ରଙ୍କ ମାତାଙ୍କ ନାମ ସୁମଙ୍ଗଳା ଥିଲା । ଋଷଭଦେବଙ୍କ ଆୟୁ ୮୪ ଲକ୍ଷ ପୂର୍ବର ଥିଲା ଯେଉଁଥିରୁ ୨୦ ଲକ୍ଷ ପୂର୍ବ କୁମାର ଅବସ୍ଥାରେ ବ୍ୟତୀତ ହେଲା ଏବଂ ୬୩ ଲକ୍ଷ ପୂର୍ବ ରାଜାଙ୍କ ପରି ।

Lord's mother with new born baby.jpg|ଋଷଭଦେବଙ୍କ ଜନ୍ମ ଦର୍ଶତି ପ୍ରଦର୍ଶନୀ
Baby Tirthankara on Airawat Elephant.jpg|ଐରାବତ ହାଥୀ ଉପରେ ଇନ୍ଦ୍ରଙ୍କଦ୍ୱାରା ସୁମେରୁ ପର୍ବତରେ ଅଭିଷେକ କରିବା ପାଇଁ ଶିଶୁ ଋଷଭଦେବଙ୍କୁ ନିଆଯାଉଛି
Dance of Apsara Nilanjana.jpg|ନିଳାଞ୍ଜନାଙ୍କ ନୃତ୍ୟ ଦେଖାଉଥିବାର ପ୍ରଦର୍ଶନୀ
Lord Risbabhdev in Samosharan on Mount Kailash.jpg|ଭଗବାନ ଋଷଭଦେବଙ୍କ ସମବଶରଣ

## କେବଳ ଜ୍ଞାନ 
ଜୈନ ଗ୍ରନ୍ଥ ଅନୁସାରେ ପାଖାପାଖି ୧୦୦୦ ବର୍ଷ ପର୍ଯ୍ୟନ୍ତ ତପସ୍ୟା କରିବା ପରେ ଋଷଭଦେବଙ୍କୁ କେବଳ ଜ୍ଞାନର ପ୍ରାପ୍ତି ହୋଇଥିଲା । ଋଷଭଦେବଙ୍କୁ ସମବଶରଣରେ ନିମ୍ନଲିଖିତ ବ୍ରତୀ ଥିଲା :

*୮୪ ଗଣଧର
*୨୨ ହଜାର (କେବଳୀ)
*୧୨,୭୦୦ ମୁନୀ ମନଃ ପର୍ଯ୍ୟଜ୍ଞାନରେ ବିଭୂଷିତ 
*୯୦୦୦ ମୁନୀ ଅବଧି ଜ୍ଞାନରେ
*୪୭୫୦ ସୃତ କେବଳୀ
*୨୦୬୦୦ ଶୁଦ୍ଧିଧାରୀ ମୁନୀ
*୬,୫୦,୦୦୦ ଆର୍ଯ୍ୟିକା ମାତା ଜୀ
*୩,୦୦,୦୦୦ ଶ୍ରାବକ

## ହିନ୍ଦୁ ଗ୍ରନ୍ଥରେ ବର୍ଣ୍ଣନା
ବୈଦିକ ଧର୍ମରେ ଋଷଭଦେବଙ୍କ ସଂସ୍ଥାପନା କରାଯାଇଛି । ଭଗବତରେ *ଅହର୍ନ* ରାଜାଙ୍କ ରୂପରେ ତାଙ୍କର ବିସ୍ତୃତ ବର୍ଣ୍ଣନା ରହିଛି । ଏଥିରେ ଭରତ ଆଦି ୧୦୦ ପୁତ୍ରମାନଙ୍କ କଥନ ଜୈନ ଧର୍ମ ପରି କରାଯାଇଛି । 

ହିନ୍ଦୁ ପୁରାଣ **ଶ୍ରୀମଦ ଭଗବତ** ଗୀତାର ପଞ୍ଚମ ସ୍କନ୍ଧ ଅନୁସାରେ ମନୁଙ୍କ ପୁତ୍ର ପ୍ରିୟବ୍ରତଙ୍କ ପୁତ୍ର ଅଗ୍ନୀଧ୍ର ଥିଲେ , ଯାହାଙ୍କ ପୁତ୍ର ରାଜା ନାଭି (ଜୈନ ଧର୍ମରେ ନାଭିରାୟ ନାମରେ ଉଲ୍ଲିଖିତ) ଥିଲା । ରାଜା ନାଭିଙ୍କ ପୁତ୍ର ଋଷଭଦେବ ଥିଲେ ଯିଏ ମହାନ ପ୍ରତାପୀ ସମ୍ରାଟ ଥିଲେ । ଭାଗବତ ପୁରାଣ ଅନୁସାରେ ଭଗବାନ ଋଷଭଦେବଙ୍କ ବିବାହ ଇନ୍ଦ୍ରଙ୍କ ପୁତ୍ରୀ ଜୟନ୍ତୀଙ୍କ ସହ ହୋଇଥିଲା । ତାଙ୍କର ୧୦୦ ପୁତ୍ର ସନ୍ତାନ ଥିଲେ । ସେମାନଙ୍କ ମଧ୍ୟରୁ ଭରତ ଚକ୍ରବର୍ତ୍ତୀ ସବୁଠାରୁ ବଡ଼ ଏବଂ ଗୁଣବାନ ପୁତ୍ର ଥିଲେ । ତାଙ୍କଠାରୁ ଛୋଟ କୁଶାବର୍ତ , ଇଲାବର୍ତ, ବ୍ରହ୍ମାବର୍ତ, ମଳୟ, କେତୁ, ଭଦ୍ରାସେନ, ଇନ୍ଦ୍ରସ୍ପୃକ, ବିଦର୍ଭ ଏବଂ କିକଟ , ଏହି ୯ ରାଜକୁମାର ଶେଷ ୯୦ ଜଣ ଭାଈ ମାନଙ୍କଠାରୁ ବଡ଼ ଏବଂ ଶ୍ରେଷ୍ଠ ଥିଲେ । ତାଙ୍କଠାରୁ ଛୋଟ କବି, ହରି, ଅନ୍ତରୀକ୍ଷ, ପ୍ରବୁଦ୍ଧ, ପିପ୍ପଳୟନ, ଅବିର୍ହୋତ୍ର, ଦୃମିଳ, ଚମସ ଏବଂ କରଭାଜନ, ଏହି ୯ ପୁତ୍ର ରାଜକୁମାର ଭାଗବତ ଧର୍ମର ପ୍ରଚାର କରୁଥିବା ଭଗବତ-ଭକ୍ତ ଥିଲେ । ତାଙ୍କଠାରୁ ଛୋଟ ୮୧ ପୁତ୍ର ପିତାଙ୍କ ଆଜ୍ଞା ପାଳନ କରି ପୁଣ୍ୟ କର୍ମର ଅନୁଷ୍ଠାନ କରି ଶୁଦ୍ଧ ହୋଇ ବ୍ରାହ୍ମଣ ହୋଇଗଲେ ।

## ପ୍ରତିମା
ଋଷଭଦେବଙ୍କ ଏକ ବିଶାଳ ପ୍ରତିମା ମଧ୍ୟପ୍ରଦେଶ, ଭାରତ ପାଖେ ବାବନଗଜାରେ ରହିଛି । ସେହି ପ୍ରତିମା ୮୪ ଫୁଟର ଅଟେ । 
ମାଙ୍ଗି ତୁଗ୍ନି (ମହାରାଷ୍ଟ୍ର)ରେ ଭଗବାନ ଋଷଭଦେବଙ୍କ ୧୦୮ଫୁଟର ବିଶାଳ ପ୍ରତିମା ରହିଛି ।  

## ଆଧାର
ପୁରାଣରେ ଋଷଭଙ୍କ ଉପରେ ଟିପ୍ପଣୀ  ସଂସ୍କୃତ

## ଆଧାର ଗ୍ରନ୍ଥ
* 
*
*
* 

ଶ୍ରେଣୀ:ଜୈନ ଧର୍ମ